“Jendarte indibidualista, kapitalista, predatzaile honetan amore ematea porrot modura bizi izan da” - andra.eus\nMaite Barreña, Durangoko Andragunea-Emakumeen Etxearen aurrean.\nMaite Barreña Justizia Feminista Mintegiko kidea\n“Jendarte indibidualista, kapitalista, predatzaile honetan amore ematea porrot modura bizi izan da”\nMertxe Arratibel11 ekaina, 20191\nFeminismoak ez du izan nahi politika publikoetan bete behar den kuota edo osagarri bat, badakielako jendartea aldatzeko zeharka eragin behar duela esparru guztietan. Horregatik, bake prozesua bideratzeko sortu zen Foro Sozialean justizia patriarkalari buruz ari dira eztabaidatzen hainbat esparrutatik etorritako emakumeak. Foro Sozialean bertan genero ikuskera txertatzeaz gain, Gogoetabidean deitutako emakumeen lantalde propio bat sortu dute. Bertan Justizia Feminista Mintegia antolatu zuten justiziari buruz hausnartzeko. Maite Barreña durangarra ekimen horretan dabilen emakumeetako bat da.\n-‘Emakumeen egia aitortu. Nik sinesten dizut’ izeneko ekitalditik sortu zen Justizia Feminista Mintegia. Bertan hainbat emakume erasoturen testigantzak entzun ziren. Zein ondorio atera zenuten esperientzia horretatik?\n-Foro Soziala Euskal Herrian bake prozesuaren inguruko gogoeta egiteko eta bake prozesua ahalbideratzeko sortu da. Horko kide batzuek —ni orduan ez nintzen kidea— genero ikuskera txertatzea nahi zuten egiten ziren ekitaldietan eta horretarako hainbat emakume feministari deitu ziguten, denak aktibistak, batzuk unibertsitatekoak, beste batzuk berdintasun teknikariak eta beste batzuk sindikatukoak. Foroaren barruan gatazken inguruan egiten diren errelato, aitortza eta mahai inguruetan guk egiten dugun ekarpena da emakumeen ahotsa, errelatoak, aitortzak presente egon daitezen eta horretarako tresna eta bitartekoak lantzen ditugu elkarlanean.Hortik aparte, egiten dugun planteamendua zera da: Euskal Herrian bakera helduko bada ez da bakarrik izango gatazka armatuaren ondorioak amaitzen direlako, baizik eta emakumeok jasaten ditugun bestelako biolentziarekin ere amaitzen dugulako. Eta hor txertatzen ditugu biolentzia matxistak.\n“Atera genuen ondorioa izan zen bai biolentzia matxista, bai biolentzia politiko kasuetan, gure errelatoa eta testigantzak zalantzan jartzen direla”\n“Gure errelatoa eta testigantzak zalantzan jartzen dira”\n–Biolentzia biak lotuta daude, bide paraleloak daramatzate?\n-Biolentziaren inguruko hausnarketa eta biolentziarik gabeko espazioei begirako hausnarketa kolektiboa egin behar dugula eta hainbat momentutan gauzak elkartu egingo direla uste dugu. Gu jendartea interpelatzen, instituzioak interpelatzen, geure buruak interpelatzen ari gara etengabe eta konturatzen gara batetik eta bestetik egiten ditugun hausnarketek bat zein beste biolentzietarako balioko dutela. Adibidez, ‘Nik sinesten dizut. Emakumeen egia aitortu’ agerraldia egin genuenean Sandra Barrenetxearen tortura kasua epaitzen ari zen Bilbon eta bere testigantza entzun genuen. Sandraren kontrako biolentzia politikoa zen baina sexista eta sexuala ere bai. Poliziaren kalabozoetan torturak jasan zituen baina torturek oso ikuskera sexista eta matxista izan zituzten. Eta atera genuen ondorioa izan zen bai biolentzia matxista, bai biolentzia politiko kasuetan, gure errelatoa eta testigantzak zalantzan jartzen direla. Kasu horretan Sandraren errelatoa zalantzan jarri zen, ETArekin zuen ustezko harremanagatik torturak salatuko zituelako bai edo bai, eta bere errelatoa argudio horrekin deseustatu zuten. Baina gainontzekoetan ere, biolentzia matxista hutsaren kasuetan ere, emakumeon errelatoa zalantzan jartzen da. Ekitaldi publiko horretan emakumeek kontatutako 11 biolentzia errelato jaso genituen: bortxaketa baten errelatoa, tortura batena, guda zibilean bortxaketa pairatu zuen emakume baten istorioa, espazio laboralean ere jazarpen sexuala jasandako emakume baten istorioa, Lolita Chaves errefuxiatuarena, transfobia eta lesbofobia izandako emakume birena. Horrekin esan nahi genuena zen edozein dela biolentzia ere, biolentzia horiek emakumeen gorputzetan gertatzen direnean, gure egia eta gure errelatoak ezbaian jartzen direla. Ez dugu esango biolentzia berdinak direnik baina hausnarketa kolektiboa egin behar dugu, askotan elkarrekin gurutzatzen direlako eta guk geure burua Euskal Herria libre batean jartzen badugu hor emakumeok libreak izan behar dugulako.\n“Feminismoak badauka genealogia bat justiziaren inguruan”\n–Galdera batzuk planteatu zenituzten: Zer da egia guretzat? Nolakoa da guk nahi dugun justizia kontzeptua? … Galdera horietatik zein erantzun ari dira sortzen?\n-Testigantza horiek jasotzearekin batera hausnarketa zen nola heldu biolentziarik gabeko espazio batera eta etengabe ateratzen zen galdera zen biolentzien aurrean emakumeok zer eskatzen diogun justiziari edo zer espero dugun justziarengandik.\n-Eta hortik dator justizia feministaren ideia?\n-Ideia hori ez da hasi gure hausnarketarekin. Feminismoak badauka genealogia bat justiziaren inguruan: Basauriko abortuaren kasuetan, OTANen kontrako jarreran, errefuxiatuen auziaren kontrakoan edo Irakeko gerraren kontrako posizioan edo Beltzezko Emakumeen ekimenean. Horiei begiratu izan diegu eta gure berrespenerako ikusi izan ditugu Euskal Herriko mugimendu feministak era askotan erantzun diela biolentzia mota ezberdinei. Gainera, bakegintzarekin oso lotuta egon den korriente bat ere egon da. Beste korronte bat ere oso lotuta egon da internazionalismoarekin. Eta horietan guztietan, gatazka ezberdinetan, batzuk armatuak beste batzuk politikoak eta beste batzuk biolentzia matxistaren ingurukoak, feminismoak etengabeko ekarpenak egin ditu. Horretaz hitz egiteko, Mintegi Feministak jardunaldi bat antolatu zuen eta hainbat emakume feminista gonbidatu genituen, sistema judizialeko aktoreak, abokatuak, fiskalak… Baina horren aurretik antropologo jurista bat ekarri genuen saio batera eta idazle feminista askoren artikuluak eta kartzelaren edo sistema punitiboaren inguruan egin diren hausnarketak, bai hemen bai Latinoamerikan, landu izan ditugu. Dokumentu pilo bat aztertu genituen eta hainbat korapilo topatu genuen.\n“Galdera asko sortzen dira pentsatzen dugulako sistema oso ikuspuntu punitibotik dagoela eraikita eta guk planteatzen dugu ea punitibitate horrek asetzen gaituen ala ez, erreparatzailea den ala ez”\n“Sistema oso punitibioa da”\n-Asko dira. Lehenengoa da zer den justizia feminista emakumeontzat. Eta horri erantzuteko hainbat galdera egiten ditugu: zer den erreparatzailea, zer den punitiboa, zerk asetzen gaituen, nork asetu behar gaituen… Galdera asko sortzen dira pentsatzen dugulako sistema oso ikuspuntu punitibotik dagoela eraikita eta guk planteatzen dugu ea punitibitate horrek asetzen gaituen ala ez, erreparatzailea den ala ez. Egun dagoen sistema judizialak sistema politiko eta sozial jakin bati erantzuten dio eta sistema judizialak berak badu ideologia bat eta helburu bat eta ez die emakumeen interesei erantzuten.\n-Horretan ados zaudete denak?\n-Ñabardura azkoz baina iritzi berekoak gara. Egun bizi dugun egoeratik beste egoera batera pasatzea ez da berehalako gauza izango, prozesu kulturala izango da, beste kultura bat garatu behar dugu, beste ideologia batzuk ere garatu behar ditugu eta hausnarketa egin behar dugu pentsatzen dugulako egun gauden egoeran emakume askok biolentzia pairatzen dutela eta libre sentitzeko bidea da pertsona hori kontrolpean egotea.\n-Emakume erasotuei ipinitako bizkarzainez eta horrelako beste baliabideez ari zara?\n-Ez gara heldu horretara. Guk esaten duguna da Euskal Herrian emakume bat arriskuan baldin badago gizona kartzelan egotea lasaigarria izan daitekeela baina ez dugu uste horrek egoera erraparatuko duenik eta horrekin erreparazioa lortuko denik.\n“Sistema judizialak ez die emakumeen interesei erantzuten”\n-Eurentzat batzuetan zaila izaten da salaketa jartzea\n-Bai, emakumeak sistema honetan desjabetuta gaude. Askotan emakumea behartuta dago prozesu judiziala hastera eta gero ez da prozesuaren jabe. Prozesu horrek heldu nahi ez dugun egoerara eramaten gaitu. Gainera, egoera horrek tentsioak areagotzen ditu, sistemak despersonalizatu egiten gaitu eta adin txikikoak bagina modura tratatzen gaitu eta prozesu horretan bestelako biktimizazio asko izaten dira. Orduan guk esaten duguna da egungo sistema judizialak ez diela emakumeen interesei erantzuten. Hori oso argi daukagu. Bigarrenik, oso argi daukagu sistema punitiboak ez duela erreparazioa eskaintzen eta oso argi daukagun beste gauza bat da erantzunak ez direla indibidualak izan behar baizik eta komunitateak hartu behar duela protagonismoa eta erantzukizuna. Hori gero nola gauzatzen den ez zen jardunaldiaren helburua izan. Guk ez dugu ez hasten ez ixten debatea. Ziur aski azaroan egingo diren jardunaldi feministetan helduko zaio kontu honi.\n“Euskal Herrian bakea nahi bada edo denontzat edo inorentzat ez da izango”\n-Bai estatuak eta bai ETAk eragindako biolentziari buruzko biktimen testigantzak jaso nahi izan dituzue. Denon partaidetza lortzea eta akordio puntuetara heltzea zaila dela ematen du kanpotik ikusita.\n-Oraindik orain oso zaila da eta guk saiakerak egin ditugu denon ahotsak eta denon testigantzak jasotzeko, pentsatzen dugulako biolentzia jasan duten guztien testigantzak egon behar direla. Euskal Herrian bakea nahi bada edo denontzat edo inorentzat ez da izango.\n-Askotan esaten da emakumeok askoz abilagoak garela negoziazioetarako, enpatiarako eta diferentziak lantzeko. Horretan sozializazio patriarkalak eragin handia du. Balio erantsi hori badaukagula pentsatzen duzu?\n-Emakumeak oso ohituta gaude eguneroko gatazka txiki asko konpontzen eta horrek ikasgai bat ematen digu eta praktika baliagarria da beste gauza batzuetarako. Baina hau guztia ez dut ikuspuntu biologizista batetik esaten, baizik eta praktika sozial batetik: horretarako hezten gaituzte. Lehen aipatu ditudan korapiloen artean beste bat izan zen zer den amore emotea. Jendarte indibidualista, kapitalista, depredatzaile honetan amore ematea porrot modura bizi izaten da. Askotan elkarrizketari eta negoziazioari irabazi/galdu dikotomia horretan ekiten diegu: zeinek galduko du eta zeinek irabaziko du. Termino horiek aldatu behar direla pentsatzen dugu. Guk uste dugu amore ematearen kontzeptua baloratu beharko litzatekeela. Kontua da zein aktorek ematen dugun amore arinago eta zergatik. Agian emakumeok egiten dugu hori, pribilegioek eta harreman botereek horretara behartzen gaituzte eta. Esan nahi dut emakumeen eta gizonen arteko harremanak ez direla berdinak, baizik eta jerarkizatuak eta botere harremanare baitan izaten dira. Horrek irauten duen bitartean negozioazioa, amore ez da berdintasunean emango. Zer den justizia patriarkala planteatzen dugunean argi daukagu justizia feminista ez dela existituko aldaketa kulturala eta ideologikoa ez datorren bitartean. Beste kultura bat sortu behar dugu, feminismotik bestelako ideologia batzuk sortu behar ditugu non elkarrizketa, negoziazioa eta amore ematea ere beste parametro batzuetan egin behar den. Ziur asko, erreparaziotik eta alde bientzako garipenetik.\n“Treinta de cada cien mujeres no pueden plantearse tener un empleo porque es incompatible con sus responsabilidades en el cuidado” <\n“El cambio climático tiene consecuencias directas en la seguridad del planeta” >


Oñatiko udala Ohorezko Bazkide izendatuko du Eusko Ikaskuntzak larunbatean — Berbia\nOñatiko udala Ohorezko Bazkide izendatuko du Eusko Ikaskuntzak larunbatean\nOmenaldi Batzar Nagusia Santa Ana aretoan egingo da\nEusko Ikaskuntza sortu zeneko mendeurrena eta diktaduraren ondoren berrantolatu zeneko 40. urteurrena ospatzen ari da. Erakundearen sorrera eta ondorengo berpiztea Oñatin gauzatu zirenez, ospakizuneko Batzar Nagusia ere Oñatin izango da larunbatean, Santa Ana antzokian. Gainera, Oñatiko udala Ohorezko Bazkide izendatzeko ekitaldia izango da.\nFesta giroan egin asmo da Batzar Nagusi hori eta Eusko Ikaskuntzako bazkideentzako ospakizun eta topaketa eguna izatea nahi da.\nOñatz dantza taldeak ongietorria egingo die Eusko Ikaskuntzako bazkideei 10:30tan plazan. Dantzariek lagunduta Santa Ana antzokira joango dira eta Batzar Nagusia bertan hasiko da 11:00tan. Iñaki Dorronsoro lehendakaria eta Mendeurreneko ekitaldien antolaketa batzordeko lehendakari Xabier Alkortak hitz egin ondoren, Oñatiko Udalak, Mikel Biain alkatea ordezkari dela, Eusko Ikaskuntzaren Ohorezko Bazkide titulua jasoko du. Jarraian, Eusko Ikaskuntzako kide beteranoenei omenaldia egingo zaie. 1978an Eusko Ikaskuntza berrantolatzeko lanean aritu zirenei eskerrak emateko omenaldi xume baina kutuna izango da. Bukatzeko, etapa desberdinetan eta egoera historiko aldakorretan Eusko Ikaskuntza zuzentzeko ardura hartu zutenak omenduko dira: Julian Elorza, Jose Miguel Barandiaran, Gregorio Monreal, Juan Jose Goiriena de Gandarias, Javier Retegui eta Joxe Mari Muñoa. Ohorezko aurreskuarekin amaituko da batzarra.\n1918ko irailean Oñatin sortu zen Eusko Ikaskuntza erakundea. Baina 1936ko altxamendu eta ondorengo diktadura garaian debekatuta egon zen, 1978an berriro antolatu eta lanari ekin ziolarik. Berrantolaketarako batzarra ere Oñatiko unibertsitatean egin zen 1978ko irailaren 17an. Oñati erreferentziazko lekua da Eusko Ikaskuntzaren historian eta herriak beti eskaini dion babesa eta harrera eskertzeko Oñatiko udala Ohorezko Bazkide izendatuko dute larunbatean.


Zurriola ikastola - Wikipedia, entziklopedia askea.\nZurriola Ikastola - Hurra eraikina Irudi gehiago\nZurriola Ikastola Donostiako Gros auzoan dagoen ikastola da. Haur hezkuntza, lehen hezkuntza, DBH, batxilergoa eta lanbide heziketa etapak eskaintzen ditu. Gaur egun 2-18 eskaintzaz gain, 18 urtetik gorako eskaintza ere Gros auzoan garatzen du.\n1 Sorrera eta historia\nSorrera eta historia[aldatu | aldatu iturburu kodea]\nZurriola Ikastola 1968. urtean sortu zen Grosen, Elbira Zipitriak euskara eta pedagogia berriak eskolan sartzeko sortu zuen mugimenduaren barruan. Frankismo garaian euskara eta eskola publikoa zeharo baztertuta zeudenean Zipitriaren eskutik ideia berritzaileak azaldu diren alternatiba arrakastatsu bat sortzeko: ikasle guztiengan sinistea, eleaniztasunaren garrantzia, ikasketa prozesuan haurren protagonismoa bermatu beharra... zen.\nElbira Zipitriarekin harremanetan, Kontxita Beitia lehenago ibilia zen Pasai Antxon eta Groseko bere etxeko gela batean eskolak ematen. Baina Donostiara joan eta bi urtera, ikusita hiriko beste auzoetan ikastolak sortzen hasiak zirela, jendearekin hitz egin eta lokal baten bila hasi ziren Zurriola Ikastola eratzeko. Zurriolako ikastola ofizialki 1968an sortu zen, hasieran "Escuela Parroquial San Ignacio" izenarekin. Kontxita Beitiak Donostiako Andereñoen Erresidentziako irakaslea zela proiekturako irakasle bila zebilen, eta han topatu zuen Mari Tere Elola eta geroago Maite Garagorrik bere bulegoko lan finkoa utzi eta bat egin zuen proiektuarekin. Hala, Kontxita Beitia, Mari Tere Elola eta Maite Garagorrik Zurriola ikastola 60 haurrekin abian jarri zuten 1968ko urriaren 8an.\nGaur egun, Zurriola Ikastola Irakaskuntza kooperatiba Elkarteak (I.K.E.) 1.300 ikasle, mila familia inguru eta ehundik gora langile biltzen ditu. Ikastolaren xede nagusia, euskara eta euskal kultura bultzatzea da, eredu pedagogiko berrizale baten mesedetan.\n2008an Zurriola Ikastolak eta Barandiaran Lizeoak bat egin zuten, eta Zurriola Ikastola izena hartu zuten izena bientzat. Gaur egun Barandiaran Lizeoak Goi Mailako Lanbide Heziketa eskaintzen duen Donostiako ikastola bakarra da.\nIkastolako lehen ikasleak 1969an\nIkastolako lehen andereñoak\nZurriola ikastolako hasieran egin zen Olentzero, 1972an edo 1973an\nIkastolak lehenengo urteetatik Olentzero eta hainbat jarduera zabaldu ditu Gros auzoan.\nZurriola ikastolan1969ko Gabonetan Gros auzoan zehar antolatu zen "Jaiotza", oraindik ez zegoen Olentzero.\n↑ a b Zurriola Ikastola. (Noiz kontsultatua: 2016-10-27).\n↑ «'Ezkutuan egindako lanaren ordain duina espero dugu'» El País 2002-2-25 (Noiz kontsultatua: 2016-10-27).\nMari Tere Elola\nMultimedia: Zurriola Ikastola\nOrriaren azken aldaketa: 24 azaroa 2021, 13:22.


Non gauden | Restaurante Orgi Jatetxea | Lo que a ti te apetece, en el Orgi...\nEramateko eta beste zerbitzuak\nHelbidea: C/ San Simón, 1. CP 31799 – Lizaso (Ultzama-ko Harana, Nafarroako)\nMapa handiagoa ikustea\nJatetxea Lizason kokatzen da, Ultzama haraneko herri txikia, Iruñatik iparralderantz 24 kilometrotara. Haraneko arkitektura tipikoa honelakoa da: harrizko eta egurrezko etxe handiak balkoi korritu zabalekin. Lizasok badu haraneko erakargarritasun handienetarikoa. Orgiko hariztiaz ari gara. Lautadako harizti istilgarrien azkenetariko adibidea den honetan kokatzen den olgetarako eremu naturala da. Harizti hauetako gehienak larreak bihurtu dira, horregatik paregabeko paisaia dugu aurrean.\nHariztia “Natura 2000” sarean kontserbazio eremu berezitzat sartuta dago (ZEC Ultzama eta Basaburua-ko hariztiak). Hariztia sakonki ezagutzeko bisita gidatuetaz gozatzeko aukera Garrapo enpresako pertsonalak ematen digu. Enpresa hau bertakoa da eta zaintze eta hedapen lanetan aritzen da. Bestalde Ultzama Parke Mikologikoaren egoitza aurki dezakegu. Hau, ziza bilketa jasangarri eta kontrolatua egiten saiatzen den proiektua da. Zizak biltzeko eguneroko baimenak lor ditzakegu. Halaber, txangoa bukatzean, bisitariak jasotako aleak ziurtasun osoz sailkatuko dituen mikologo jakitun bat eskura izango du.\nParke mikologikoarekin lankidetzan gure bezeroei mikologo bat lagunduta mendira irtenaldi gidatua egiteko aukera eskaintzen diegu, gure jatetxean zizaz (edota jasotako aleaz) osatutako menu batekin bukatzeko.\nAisialdi eta turismo eskaintzaren beste atala, Lizasoko golf zentroa dugu (pitch and putt modalidadea) gure lokalatik metro gutxitara dagoelarik.\nHalaber, hipikazaleek zaldiz egiteko ibiltze eta ibilbide batzuetaz goza ditzakete, “DobleA Lizaso” zaldi zentroak eskainiak. Zentro honek haurrentzako ponyz egindako ibiltzeak eta oporretarako kanpaldiak eskaintzen dizkigu.\nUltzama-ko Haranaren gaineko informazio gehiago\nLizaso Golf Pitch & Putt\nCasa Ezkurdi – Museo de la Miel\nBlog El Capricho de Helena\nBlog Miss Maridajes\nJosé López – Fotógrafo\nFacebook Orgi Jatetxea:\nCopyright © 2013 - 2019 Restaurante Orgi Jatetxea\nC/ San Simón 1. Lizaso (Ultzama, Navarra). Teléfono: 948 305 126.


Urte bisiestoa: nola eragiten dion aparteko egun batek eguneroko bizitzari | Consumer\nUrte bisiestoa: nola eragiten dion aparteko egun batek eguneroko bizitzari\nOtsailaren 29tik urte bisiestoan kaleratzeagatiko kalte-ordaina kalkulatu arte: ezagutu 2020ko bitxikeria nagusiak\nEgilea: Egilea Triana García\nOtsailaren 29an jaiotakoei "betiko gazteak" deitzen zaie: lau urtean behin belak putz egitea aitzakia ezin hobea da adin txikiagoa izatearen itxura egiteko. Baina zer esan nahi du, praktikan, data horretan jaiotzeak? Badago berezitasunik haurra Erregistro Zibilean inskribatzean? 366 eguneko urte batean bizitzeak ere zalantzak sortzen ditu lan arloan, hilabete honetako nominari edo kaleratzeagatiko kalte-ordainei eragiten dien bezala. Hurrengo artikuluan, urte bisiestoei buruzko bitxikeria horiei eta beste batzuei erantzuten diegu.\nOtsailaren 29an jaio\nOtsailaren 29an haurtxo bat mundura etortzeko probabilitatea 1.461 bitartekoa da, patuaren egiazko karanbola. Espainian, 30.000 pertsona baino gehiago jaio ziren egun horretan; munduan, berriz, bost milioi pertsona inguru.\nPraktikan, ez dago inolako alderik, izapide administratiboei dagokienez, otsailaren 29an jaiotako haur baten eta urteko beste edozein egunetan jaio den beste baten artean: erregistroko inskripzioa prozedura berari jarraituz egiten da. Berezitasun bakarra egun horretan jaiotakoaren urtebetetze ofiziala lau urtetik behin izatea da; pertsona horrek 365 egunera putz egin nahi baditu, hurrengo bi egunetako batera eraman beharko du eguna, otsailaren 28ra edo martxoaren 1era.\nOtsailean, gehiago kobratuko dut?\nSeguruenik, ez dago alderik otsail honetako nominan, egun bat gehiago izan arren; izan ere, kalkulurako eragina dute zuk duzun hitzarmen kolektiboak (enpresarena edo Langileen Estatutuaren orokorra) eta aplikatzen den ordainsari-sistemak (egunekoa, astekoa edo hilekoa).\nHorrela, urteko orduak finkatzen dituen hitzarmenik baduzu, ordainsari-sistema berdina izango da: urteko ordu-kopurua lortzean, soberakinak aparteko ordu gisa zenbatuko dira, eta egun libreekin ordaindu edo aldatuko dira. Hitzarmenak astean lan egindako orduak finkatzen baditu eta hilero kobratzen bada, hilabetearen iraupena (31, 30 edo 29 egun) berdin izanen da. Otsailaren 29an kobratzeko modu bakarra kontratuan lanaldien ordainketa ezartzea da; kasu horretan, 28 eguneko otsail arrunt batek baino soldata handiagoa jasoko da.\nGainera, kasu batzuetan, otsailera lanaldi bat batzeak eragina du. Kaleratzeagatiko kalte-ordainaren kalkuluan horrela egiten da. Kalkulu hori aldatu egin daiteke kalkuluaren oinarria nola kontabilizatzen den, 365 edo 366 eguneko soldata bada; edo aldi baterako ezintasunagatiko prestazioak, laneko bajaren aurreko aldiaren arabera kalkulatzen direnak.\nNork asmatu zuen urte bisiestoa eta zergatik\nLurrak Eguzkiaren inguruan egiten duen mugimenduan bilatu behar da lau urtean behin otsailaren 29ko egutegian agertzen den azalpena. Gure planeta 365,24219 aldiz biratzen da orbita oso batean; hau da, urtebete irauten du: 365 egun, 5 ordu, 48 minutu eta 56 segundo, ez 365 egun.\nIa sei ordu gehiago konpentsatuko ez bagenitu, geltokiak lekuz aldatuko lirateke. Horrela, 700 bat urteren buruan, orain ezagutzen ditugun aldi bateko gertaera guztiak alderantziz geratuko lirateke. Adibidez, Espainian uda betean ospatuko genituzke Gabonak, eta ekainean negua hasiko litzateke, egun Hego hemisferioan gertatzen den bezala.\nJulio Zesarrek, Kristo aurreko 44. urtean, desoreka hori konpontzen saiatu zen, eta, Alejandro Sosigen astronomoaren aholkuarekin, egutegi bat sortu zuen, lau urtean behin otsailetik otsailera egun bat erantsiz. Egutegi horri “juiano” izena eman zitzaion, eta 1582ra arte iraun zuen. Orduan, Gregorio xiii.a Aita Santuak desfasea pixka bat doitu zuen, salbuespen bat ezarriz: ez ziren urte bisiestoak izango 100ekoaren multiploak, 400ek ere zatitzeko modukoak ez baziren. Hala, 1900. urtea ez zen bisiestoa izan, baina 2000. urtea izan zen. Era berean, 2100. eta 2200. urteak ez dira bisiestoak izanen.\nUrte bisiestoa, ona ala txarra da?\nUrte bisiestoek ez dute ospe onik gure atsotitzan, eta, urte horietako batzuetan gertatutako gertakariei erreparatzen badiegu, herri-talde hori justifikatuta baino gehiago aurki dezakegu. Urte mota hau gorriz markatuta dago egutegi askotan, gertaera negargarri batzuengatik: Titanic-en hondoratzea (1912), Espainiako gerra zibilaren hasiera (1936), Gandhiren hilketak (1948), Martin Luther King (1968) edo John Lennon (1980).\nHala ere, otsailaren 29a garrantzitsua da jaioteguna ospatzen dutenentzat. Pablo III. aita santua (1468), Pedro Sánchez egungo lehendakaria (1972), Mark Foster abeslari estatubatuarra (1984) eta Lena Gercke eredu alemana (1988) dira egun berezi honetan mundura etorri ziren pertsonaia famatu batzuk.\nUrte bisiestoei buruzko beste bitxikeria batzuk\nIngelesezko urte bisiestoak leap year dira eta otsailaren 29an jaiotakoei leapers deitzen zaie. Txinan, egun honetan mundura datozen pertsonak espiritualagoak dira. Grezian, otsailaren 29an saihestu ziren ezkontzak, Antzinako Erromaren garaietatik jasotako ohitura. Eta Erresuma Batuan, denbora luzez, egun hori zen egutegian gizonek ezkontzeko eska zezaketen bakarra. Espainian, otsailaren 29an, duela ia zortzi urte jaio ziren munduko hirukote bihurri bakarrak. Gainera, Estatu Batuetako Anthony herriari (Texas) Bisiestoko Urteko Munduko Hiriburua esaten zaio: lau urtean behin jaialdi handia egiten dute otsailaren 29aren eta egun horretan jaiotakoen omenez.


abuztua, 2013 | Noaua Kultur Elkartea\nHemen zaude: Hasiera » Artxiboa abuztua 2013\nHonen artxiboa abuztua, 2013\nInoizko parte hartzaile kopuru handiena bildu du aurten, Atxegaldeko festetako mus txapelketak. 42 bikote aritu dira larunbat honetan karta jokoan, festetako karpa azpian.\nBy\tnoaua\ton\t2013-08-31\tin\nLaiotz, Zesatek eta Odolaren Mintzoa Usurbilgo taldearen kontzertuak ikusten, gau txoriz bete da bart Atxegaldeko plaza. Emanaldi ederra Luken Arkarazo, Beñat eta Joanes Txueka eta Jokin Irastorzarena.\nTxupinazo txuri urdina aurten\nReala “Champiosen” dagoelako edo, Atxegaldeko festetako txupinazoan kolore txuri urdinak nagusitu dira aurtengoan. Hasiera burrunbatsua izan dute jaiek. Txupinazoa jaurti aurretik, festak gauzatzen lagundu duten guztiak eskertu nahi izan zituzten atzo, Jai Batzordeko kideek. Modu berezian, aurtengoan txosna egokitzen lagundu duen Anjel Heras; Mahaspildegi elkarteko zenbait kide, Jai Batzordekoek atzo bertan eginiko bazkaria prestatzeagatik; Alkorta saltokikoak; edota baita […]\nTxikien irriak nagusi gaur, Atxegaldeko festetan\nHaur eta gaztetxoei zuzenduta Usurbilen antolatu ohi diren ekitaldiek harrera beroa izaten dutela argi dago. Horren erakusgarri izan dira gaur goizean zehar, Atxegaldeko festetan ospatu diren jokoak. Jaietako plazaren goiko eta beheko aldea, guraso eta haurrez bete da. Artista txiki asko dagoela frogatua geratu da. Marrazten aritu dira haurrak, baita aulki jokoan, begiak estalita sorpresaz […]\nLehen lana kaleratzear duten honetan, Atxegaldeko festetan izango dira Odolaren Mintzoa taldekoak. Kontzertua eskainiko du gaur, 23:00etatik aurrera. Sare sozialetatik Atxegaldera gerturatzeko gonbita luzatu dute.\nBy\tnoaua\ton\t2013-08-30\tin\nGatazkaren blokeo egoera gainditzen\nGatazkak bizi duen blokeo egoera irudikatu du Usurbilgo Ernaik, gaur arratsaldean Mikel Laboa plazan burutu duen parodian. Gatazkaren konponbidean aurrera egiteko, blokeo egoera taldean gainditu litekeela ere islatu nahi izan dute. “Blokeoa gainditu eta gatazka konpontzeko gai garela adierazi”, horixe zen Usurbilgo Ernai bilgunearen helburua. Gaurko ekimena, udan zehar burutzen ari den “Batera egingo dugu” kanpainaren […]\nUsurbilgo Gaztetxekoen eskertza, urteurrenaren harira\nAlkartasuna kooperatibaren egoitza ohia okupatu zutenetik urtea bete berri den honetan, eta aurreko astean burutu ziren ospakizun ekitaldien harira, eskerrak helarazi dituzte Usurbilgo Gaztetxeko kideek, sare sozialen bidez. “Eskerrik asko bihotz bihotzez ekimenak antolatzen lagundu eta ekimenetan protagonista izan zareten guztioi! Eta eskerrik asko baita ere astean zehar gaztetxera gerturatu zareten bisitari eta parte hartzaile […]\nAzken ostiraleko elkarretaratzea gaur\nAbuztuak 30 ditu gaur, hilabeteko azken ostirala. Euskal preso eta iheslarien eskubideen aldeko elkarretaratze eguna. Herrirak deituriko mobilizazioa, ohi bezala, arratsaldeko 20:00etatik aurrera Mikel Laboa plazan.


2021 Beira-zuntzezko karpa-poloen fabrikatzaile onena - Tstar Composites\nBeira-zuntzezko karpa poloen fabrikatzaile nagusia gara Txinan, 20 urte baino gehiago daramatzagu konposite produktuak ekoizten, Pultrusion ekoizpen lerroa, Roll Wrapping ekoizpen lerroa, Molding produkzio lerroa eta abar mota ugari egiten ditugu. beirazko zuntzezko hagaxka solidoa beira-zuntzezko hodia karpetarako. One-Stop OEM irtenbidea eskaintzen dugu.\nAisiatik kanpo bidaiatzea gero eta ezagunagoa da. Distantzia luzeko bidaiek ostatua behar dute. Hala ere, jende gutxi dago basoan bidaiatzen, ostatua mugatua da eta prezioa altua da. Hori dela eta, jendeak basoan bidaiatu behar izaten du. Gauean zelaian, ezinbestean, karpa garraiatzeko gauza garrantzitsu bihurtu da bidaian zehar. Bidaia-dendak pisu arinaren eta eroso eramatearen abantailak ditu, bidaiarientzako ostatu-kostuak murriztu eta landa-edertasuna esperimentatu dezakete.\nBeirazko zuntzezko kanpin dendaren neurriak ditugu\nKanpoko diametroa diametroa Pisua (g / m)\n6.0mm 3.0mm 46\n6.9mm 3.5mm 58\n7.9mm 3.8mm 72\n8.5mm 4.0mm 85\n9.5mm 4.5mm 110\n11.0mm 5.0mm 150\n12.7mm 6.0mm 188\nBeirazko zuntzezko karpa nola egin\ndu beira-zuntzezko karpa zutoinak pultrusion bidez egiten dira, Pultruded beira zuntz karpa poloen lehengaia erretxina eta beira zuntza dira. Zuntza erabiltzen du material indargarri gisa, eta erretxina lotura-agentea da, beste material osagarri batzuekin osatuta (material osagarri nagusiak: askatzailea, sendatze-agentea, katalizatzailea, zigilatzeko agentea, UV argiaren egonkortzailea, moldeak garbitzeko ura, gel-estaldura, etab.) Konposatua. Hainbat ezaugarri bikain ditu, hala nola tenperatura altuko erresistentzia, korrosioaren erresistentzia, indar handia, pisu espezifiko txikia, hezetasun xurgapen txikia, luzapen txikia eta isolamendu ona.\nBi karpa mota nagusi daude: bata, beira-zuntzezko karpako poloak erabiltzen ditu eta besteak aluminiozko aleaziozko karpan. Zein karpa hobea da?\njende askok uste zuen aluminiozko aleazioko kanpin dendak hobeak zirela, aluminiozko aleazioko dendak arinagoak zirelako. (aluminio aleazioaren dentsitatea 2.7-2.8 g / cm2 ingurukoa izan arren, eta beira-zuntzezko dendaren poloaren dentsitatea 1.9 g / cm2 ingurukoa da, baina aluminiozko aleazioaren hagaxkak 1 mm baino gutxiago eta beiraren hormaren lodiera. zuntzezko hodia 1.5 mm-tik gorakoa da) eta beirazko zuntzaren hagaxka ezin da berriro erabili hautsi ondoren, soilik ordezkatu daiteke. Aluminiozko aleazioa erabiltzen eta konpontzen jarraitu daiteke. beraz, jende askok aukeratuko ditu aluminiozko kanpin dendak. Hala ere, aluminiozko aleazioa garestiagoa da eta elastikotasun eskasa du. Beira zuntzezko hagaxka 180 gradu tolestu daiteke biribilean hautsi gabe.\nHala ere, aluminiozko aleazioa garestiagoa da eta elastikotasun eskasa du. tolestura azkarreko karpa mota berriak oso egokiak dira tolesteko eta zabaltzeko. Oso leku gutxi hartzen du, aleazioko dendak baino askoz erosoagoa.Beira zuntzezko hagaxka solidoa erabiltzen du beira zuntzezko hodi hutsaren ordez\nbeira-zuntzezko hodia erabiltzerakoan, beira-zuntzezko kanpin dendetako poloek fabrikatzaileek gomazko banda eta estalkiak behar dituzte, denbora asko eskatzen baitzuen, neketsua, eraginkorra eta irteera mugatua. Beira-zuntzezko pultrusio prozesuak sortutako beira-zuntzezko hodiaren zentrotasunaren ondorioz, beira-zuntzezko hodiaren horma ez da koherentea, eta zati meheagoa erraz hausten da, beraz, kalitatea ez da egonkorra. fabrikatzaileek guztiek beira-zuntzezko hagatxo sendoak erabiltzen dituzte. Beira zuntzezko hagaxka solidoek ez dute hormaren lodiera koherentearen arazorik. Fabrikak beirazko zuntzezko hari eta erretxina bereziak aukeratzen ditu gogortasun hobearekin, beraz, beira-zuntzezko hagaxka sendoa 10,000 aldiz baino gehiagotan begiztatu eta tolestu daiteke errendimendua eragin gabe.\nEtorkizunean, beira-zuntzezko dendetako poloak merkatu gehiago hartuko du eta beira-zuntzezko dendetako poloen ekoizpen-ahalmena asko hobetu da; gainera, beira-zuntzezko produktuen errendimendua pixkanaka hobetzen ari da. Beira-zuntzezko karpa poloen aukera zabalagoa izango da.\nMesedez, utzi iezaguzu mezu bat. Laster harremanetan jarriko gara zurekin. !


Freskoa da, seguru? | Consumer\nFreskoa da, seguru?\n"Fresko" gisa aurkezten dena ez zaie beti berdin aplikatzen produktu guztiei.\nEgilea: Juan Ramón Hidalgo Moya 2001-ko maiatzak 9\nFreskoaren kontzeptua produktuaren manipulazio industrialik ezaren eta haren ezaugarri organoleptikoen kontserbazioaren araberakoa da. Hala ere, kontserbazio-teknika jakin batzuk onartzen dira, hala nola hotza (ez izoztea) edo izotza gatzarekin nahastuta edo ez, arrainaren kasuan. Baina freskoaren ezaugarria ez da bakarra, eta ez zaie berdin aplikatzen produktu guztiei. Elikaduraren Kodean zehazten da haragi freskoa dela, banatu aurretik, prestaketa- eta eguraldi-manipulazioak bakarrik jasan dituena, eta kontserbatzeko tenperatura 0 °C-tik beherakoa ez izatea, hoztutako haragitik eta izoztutako haragitik bereizteko. Hala ere, haragi freskoaren eta hoztuaren arteko bereizketak ez du zentzurik, eta hotzez tratatutako haragiak "fresko" gisa onartzen dira, kontserbatu ahal izateko, hala nola eskortako hegaztien haragia.\nElikadura Kodeak arrautza freskoak zer diren ere zehazten du, eta zehazten du arrautza horiek, usain eta zapore bereizgarriekin, lehorrean egindako garbiketa baino manipulazio gehiago izan ez dutenak direla. Ingurunetik isolatuta, hozkailuetan edo 4 °C-tik gorako tenperatura ez duten lokaletan hamabost egun baino gehiagoan eta hogeita hamar baino gutxiagoan eduki behar badira, arrautza hoztuak dira.\nArrainari dagokionez, freskoaren kontzeptua hura kontserbatzeko eragiketarik egin ez duten harrapaketei aplikatzen zaie; hala ere, izotz zatitu purua edo gatzarekin nahastua gehitu daiteke, edo itsas urarekin edo gatzun hoztuarekin kontserbatu arrantza-ontzietan. 1999an, arrantzako produktuak normalizatzeari eta tipifikatzeari buruzko araudia sartu zen indarrean, eta freskoak, hoztuak eta egosiak bereizten zituen. Era berean, hainbat freskotasun-kategoria ezartzen ditu, eta, produktuen arabera, Estra, A, B edo Ez Onargarria izan daitezke.\nArrainaren kontzeptu freskoa kontserbatzeko eragiketarik egin ez zaien harrapaketei aplikatzen zaie.\nArrain zuria (bakailaoa, legatza, japuta, oilarra, etab.) APARTEKOTZAT hartzen da baldin eta larruazalak ezaugarri egokiak baditu, espezie batzuentzat izan ezik, pigmentu bizia eta tornasolatua bada. A kategoria pigmentazio biziko baina distirarik gabeko arrainentzat gordetzen da; B kategoria, berriz, dekolorazio- eta itzaltze-fasean pigmentazioa duten harrapaketei dagokie. Ez onargarri terminoa pigmentazioa itzaltzen denean aplikatzen da. Aplikatzen diren beste ebaluazio eta sailkapen irizpide batzuk begien, mukien edo zakurren egoeran oinarritzen dira.\nItsaskia freskotzat hartzeko, moluskuek edo krustazeoek ez dute kontserbatzeko eragiketarik egin. Hala ere, hoztea onartzen da, bakarrik zatikatutako edo gatzarekin nahastutako izotza gehituta, harrapatzen direnetik kontsumitzaileari saltzen zaion arte, betiere bere ezaugarri organoleptikoak mantentzen baditu eta bere osasungarritasuna bermatzen bada.\nBeste produktu fresko bat esnearena da. Hala ere, eta Elikadura Kodeak xedatzen duenaren arabera, bereizi egin behar dira esne higienizatua, ziurtatua, berezia eta kontserbatua. “Fresko” terminoaren ordez "naturala" jarri da, hau da, 15 °C-tik behera iragazi eta hoztu behar den esnea. Esne higienizatua, aurrekoa ez bezala, 4 °C-an hoztu behar da, eta kontsumitzaileari eman arte, 8 °C-tik gorako tenperaturan gorde. Higienizatu eta 36 orduko epean jarri beharko da kontsumitzailearen eskura, saltzeko azken eguna adierazita.\nKontserbatzen den esnea industrian erabiltzen dena da, 30 egun baino gehiago irauten duela ziurtatzeko. Prozesatze eta kontserbazio motaren arabera, esne esterilizatua, lurrundua, kondentsatua edo hautsezkoa bereiziko da. Gaztari dagokionez, araudiak bereizten ditu freskoak, zuri pasteurizatuak, finduak, onduak eta hartzituak. Gazta freskoa da elaborazio prozesuaren amaieran kontsumitzeko prest dagoena.\nBarazkiak eta fruta freskoak\n“Fresko” hitza barazkiak eta frutak izendatzeko ere erabili da. Barazkiak freskoak, lehortuak, deshidratatuak eta izoztuak dira. Barazkiek, “freskoan kontsumitzeko” erabili ahal izateko, hainbat baldintza bete behar dituzte: bildu berriak edo kontserbazio-egoera ezin hobean egon behar dute; kanpoko hezetasun anormalik eta usain edo zapore arrotzik gabeak izan behar dute; produktuaren itxura edo itxura kaltetzen duten kolperik ez dute izan behar; eta, hala badagokio, ez dute izan behar harrik, moluskurik eta horietako edozeinen zati edo gorotzik. Fruten kasuan, freskoak, lehortuak, deshidratatuak eta izoztuak bereizi behar ditugu, beren egoeraren arabera. Fruta freskoa da berehalako kontsumorako erabiltzen dena, berezko egoeran inolako tratamendurik izan gabe.\nFruta-zuku freskoak fruitu osasuntsu, fresko, heldu eta ikuzietatik lortzen dira, baimendutako prozesu industrialaren bidez. Fruta freskoa bada soilik katalogatuko da horrela.\nProduktu batzuk, neurri handi batean publizitatearen eraginez, "fresko" hitzarekin nahasian daude. Adibidez, ogia, opilgintzako produktuak eta gozogintzakoak. Espainiako Elikadura Kodeak ez du produktu horiek "fresko" gisa sailkatu edo definitzen.\nAraudiak honela definitzen du ogi arrunta: "egunean kontsumitu ohi den" produktua, eta ogi bereziak iraupenaren arabera sailkatzen ditu: egunean kontsumitu ohi direnak, egosi eta hurrengo hogeita lau orduak baino lehen kontsumitu ohi direnak; edo iraupen luzeagokoak, elaborazio teknologiko eta ontziratze bereziengatik hiru egun baino gehiago kontsumitzeko egokiak direnak. Ogiaren "freskotasuna" zaintzeko, salbuespen batzuekin, debekatuta dago aurreko eguneko ogi arrunt egosia saltzea, baita aurreko eguneko ogi arrunta eguneko ogi arrunta dagoen apalategi berean biltegiratzea ere.\nEtiketatzeari buruzko araudiak ez du gutxieneko iraupena adierazi beharrik okintzako edo gozogintzako produktuentzat, baldin eta, beren izaeragatik, fabrikatu eta hogeita lau ordura kontsumitu ohi badira. Produktuaren freskotasunaren ezaugarria, kasu honetan, produktuaren izaeratik eta kontsumorik hobereneko aldietatik ondorioztatzen da. Etiketan adierazi beharko da epe hori gainditzen bada, dela produktu iraunkorragoaren kontzeptu berri batengatik, dela gutxiago "fresko" delako, dela beste edozein arrazoirengatik.\nAzaroaren 28ko 2192/1984 Errege Dekretuak fruta eta barazki freskoen kalitate arauak aplikatzeko arauei aplikatzeko erregelamendua onartzen du.\nOtsailaren 5eko 218/1999 Errege Dekretua, haragi freskoak, haragikiak eta animalia-jatorriko beste produktu batzuk hirugarren herrialdeekin ekoitzi eta merkaturatzeko baldintza sanitarioak ezartzen dituena.\nUrriaren 20ko 2087/1994 Errege Dekretua, hegaztien haragi freskoak ekoitzi eta merkaturatzeko baldintza sanitarioak ezartzen dituena.\n1543/1994 Errege Dekretua, uztailaren 8koa, etxeko untxi haragia eta granjako ehiza ekoizteko eta merkaturatzeko osasun- eta polizia-betekizunak ezartzen dituena.\nOtsailaren 26ko 331/1999 Errege Dekretua, arrantzako produktu freskoak, hoztuak eta egosiak normalizatu eta tipifikatzeari buruzkoa (ekainaren 30eko 1279/2000 Errege Dekretuak aldatua).\nMaiatzaren 28ko 1137/84 Errege Dekretua, ogia eta ogi bereziak fabrikatzeko, zirkulatzeko eta merkaturatzeko araudi tekniko-sanitarioa onartzen duena (otsailaren 22ko 285/1999 Errege Dekretuak aldatua).\nelikagai galkorrak fruta fresca-eu gazta freskoa haragi fresko haragi hoztua hegaztien haragi freskoa huevos frescos-eu huevos refrigerados-eu leche natural-eu marisco-eu pescado fresco-eu zuku\nEdari freskagarrientzako araudi berria


Entre los santos y candidatos a santos de su tierra\nENTRE LOS SANTOS DE SU TIERRA\nAntonio Amundarain Garmendia(1885-1954)\nElduaineko Sales baserrian jaio zen 1885eko apirilaren 26an. Egun horretan bertan Santa Katalinako Parrokian bataioa hartu zuen. Juan Bautista eta Teresa Antoniaren senar-emazteen seme gazteena zen. Bere Amak hezi zuen. Emakume xaloa zen, Antoniok berari buruz honakoa idatzi zuen: “Bere bizitza zen bere fedea. Izatea eta kristau izatea gauza bera zen berarentzat. Hau da bere seme-alabei eta jarraitzen gaituztenei uzten digun testamentua: kredoa, fedea”. Meza-laguntzaile izan zen Antonio eta Baliarrainen ikasi zuen 13 urtetik 16 urtera eta, ondoren, Gasteizko Apaiztegiko kanpoko ikasle izango zen. Apaiz eredugarria\n1909ko garizuman diakono eta 1909ko abenduaren 18an apaiz ordenatua izan zen. Meza berria eman zuen Arantzazuko Amaren Santutegian hiru egun beranduago. Baroxan (Araba) hasi zen apaiz ministeritza urtebetez. Ailegatu eta handik gutxira kanpandorrea erori zen. Herritarrekin batera lanetan parte hartu zuen eta hilabete gutxiren buruan eliza berritua zegoen. Handik Zumarragara joan zen, Merzedarien Zahar-egoitza eta ospitaleko kapilau; gero koadjutore izan zen herri berean. 1919an Donostiako Santa Maria Parrokian koadjutore izatera pasa zen. Bertan konfesatzen zuen ordu dezente Familia Santuaren aldaretik gertuen dagoen zutabearen ondoan zegoen aitorlekuan. Beranduago Groseko San Inazio Parrokian ere koadjutore izan zen. Zumarragara itzuli zen parroko 1932 urtera arte. Utzi behar izan zuen osasun eskasagatik. Dena ematen zuen, gehiago ezin izan arte, predikuan, katekesian, aitorlekuan (6 ordu egunero), Gogo jardunak ematen gazteei, gaixoei maitasun handiz lagunduz… 1937an Donostiako Urgull mendiko igoeran dagoen Moja Karmeldarren komentuko kapilau izendatu zuten.\nElizarako kantak, ezagunena Ostian bizi zera, eta hondo erligiosoa zuen antzerki bilduma egin zuen euskara dotorean; besteak beste, Bertan goxo (Tolosan saritua 1913an), Uste diñat! ¡Ya lo creo! (1914), Egin zak on… (Donostian saritua 1920an), Lore bat loitan (1932, Donostiako Udalak saritua 1930ean) eta Zirt edo zart (1920) Gazteleraz ere zoragarri idazten zuen bai edukia bai formari dagokionean. Web orri honetan bere idatzi batzuk irakurri ditzakezu.\nMariaren bidez Jesusengan Aliantzaren fundatzailea Antoniok “maitasun bizi” deitzen zuen inspirazioa izan zuen pertsonak bideratzeko “ez bakarrik salbamenera, baizik eta santutasunaren gailurretara”. “Bidea izan behar zuen nahitaez birjintasun garbi-garbia…” Horrela jaio zen Elizan Obra bat, “Mariaren bidez Jesusengan Aliantza”. 1925eko otsailaren 2ko bezperan, Donostiako patroia den Koruko Amaren aurrean, Santa Maria Parrokiaren kamarinean, bere sekretua jakitera ematen die iada On Antoniok gidatuta modu horretara bizi ziren 20 gazteei. Obra hasi zen ilunpe eta zailtasun askorekin, halako kasuetan gertatzen denez. 1928ko abuztuaren 26an, On Mateo Mugica gotzainaren aurrean, Aliantzako lehenengo hamaika gazteak konsakratu ziren. 1933ko Asanbladan Aliantzako mila zazpiehun gazte ziren. 1946an On Antonio Madrilera destinatu zuten Aliantza hobe antolatzeko. 1934an Antoniok Aliantzako kideekin egindako erromesaldi batean Pio XI.a Aita Santuak esan zien: “Jesus, Maria, garbitasuna… Programa zoragarria! Lan egin ezazue egun horren garrantzitsua den garbitasunaren apostolutzan”. 1947ako otsailaren 2an Pio XII.a Aita Santuak sinatu zuen “Provida Mater Ecclesia” Konstituzioa eta 1950ean “Mariaren bidez Jesusengan Aliantza” onartu zuen institutu sekularren artean Aitaren besarkada 1954ko apirilaren 19an, Pazkoako astelehena, goizeko 8:20tan, Jauna hartu zuen ohean eserita eta ordubete beranduago hil zen santu ustean. Beneragarria izendatua izan zen 1996an.\nBiografia honen informazio nagusia Mariaren bidez Jesusengan Aliantzaren http://alianzajm.org/ web orritik lortu da. Antonio Amundarain Garmendia (1885-1954)


Egoitza-zentroetan bizi diren pertsonek bere senideen bisitak izan ditzakete, beste udalerri batzuetan bizi badira ere - Área de prensa - Bizkaia.eus\n2020(e)ko urriaren 27(a) 15:00\nBizkaiko Foru Aldundiak uste du bisitak Eusko Jaurlaritzaren dekretuan mendekotasun-egoeran dauden adinekoak edo desgaitasunen bat duten pertsonak zaintzeko ezarritako salbuespenen barruan sartzen direla, funtsezkoak baitira pertsona horien ongizate emozionalerako.\nMendekotasun-egoeran dauden adinekoentzako eta desgaitasunen bat duten pertsonentzako egoitzetan bisitak egiten jarraitu ahal izango da, irailaren 24an indarrean jarri zen azken foru-aginduan ezarritako baldintzetan.\nBizkaiko Foru Aldundiak uste du bisitak Eusko Jaurlaritzaren dekretuan mendekotasun-egoeran dauden adinekoak edo desgaitasunen bat duten pertsonak zaintzeko eta pertsona horiei laguntza emateko ezarritako salbuespenen barruan sartzen direla, funtsezkoak baitira pertsona horien ongizate emozionalerako. Bisitak egiten jarraitu ahal izango da, betiere COVID-19aren hedapena eragozteko beharrezkoak diren mugen barruan, eta osasun-berme guztiekin eta kontrol-neurri zehatzak hartuta egiten badira.\nForu-erakundeak alderdi honen berri emateko SMS bat bidaliko die, gaur bertan, abuztuaren amaieratik erregistratu diren 7.000 bisitariri baino gehiagori.


Javier Cigaren margo erakusketa zabaldu dute Bertizen uztailaren 20tik abuztuaren 20ra - Erran.eus\nJavier Cigaren margo erakusketa zabaldu dute Bertizen uztailaren 20tik abuztuaren 20ra\nTtipi-Ttapa.Xorroxin 2018-07-20 09:13\nErakusketaren inaugurazione hizlari izan zen Uxue Barkos Nafarroako Gobernuko presidentea. Argazkia: Juan Mari Ondikol\n‘Figurazioa eta esentzia’ uztailaren 20tik abuztuaren 20ra ikusgai izanen da egunero eta Uxue Barkos presidentea izan zen ortzeguneko inaugurazio ekitaldian\nJavier Ciga Echandiren ‘Figurazioa eta esentzia’ erakusketaren inaugurazioa egin zuten uztailaren 19an, ortzegun arratsaldean, Bertizko Jaurerriko Jauregian. Inaugurazio ekitaldian, Uxue Barkos Nafarroako Gobernuko presidentea eta Pello Fernandez Oyaregui, Ciga Fundazioko presidentea eta erakusketako komisarioa izan ziren, bertzeak bertze. Egunero zabalik izanen da erakusketa, 10:30etik 13:30era eta 16:00etatik 19:00etara. Erakusketa doakoa da, baina ordaindu egin behar da lorategi historikora sartzeko.\nKultur 2018 programazioaren baitan, arte plastikoak Bertizko Jaurerriko Jauregian finkatuko dira uztailaren 20tik abuztuaren 20ra bitartean, aunitzek handikeriarik eta zabarkeriarik gabeko pintura lasaiaren maisutzat jo duten Javier Ciga Echandi (Iruña, 1877-1960) margolari nafarraren obrari buruzko ‘Figurazioa eta esentzia’ erakusketarekin.\nLau izanen dira erakusketa honen ardatz tematikoak: errealismo soziala, erretratua, paisaia eta pintura etnografikoa eta alegoriko-sinbolikoa. Amaren aldetik Baztango jatorria zuen Ciga margolaria estu-estu lotuta egon zen eskualde horrekin, maila pertsonalean nahiz piktorikoan.\nCigaren lanak erromantizismoan eta errealismoan ditu sustraiak; lehenengotik, herriarekiko eta hango jendearekiko maitasuna hartuko du, bere lanaren inspirazio-iturri bibiak, eta bigarrenetik, errealitatea islatzeko eta perfekziora iristeko obsesioa, akademizismotik harago. Zorroztasun teknikoa eta ongi ikasitako ofizioa ditu oinarri bere pinturak. Hortik, Pinturara (maiuskulaz) jotzen du: orekatua, barea, nabarmenkeriarik gabea, non ia genero eta teknika guztiak baliatu baitzituen maisutasun handi-handiz. Parisko egonalditik, erabilera berriak ekarri zituen Cigak, nahiz eta bere ideal estetikora lerrotu zen nahita, hots, perfekzio errealistara zein pinturaren balio handietara.\nDeus baino gehiago, esentzien eta egien pintorea izan zen Ciga, bere garaiko arima eta gizartearen interpretatzailea.\nPello Fernandez Oyaregui-Ciga Fundazioko presidentea\nXorroxin irratia 2018 uzt 20 Bertizarana Oieregi\nUxue Barkos-Nafarroko Gobernuko Lehendakaria


Irakurketa plana | ZABALGANA BHI\nGaur egun, kanal eta jatorri ezberdinetatik, hainbat hizkuntzatako mezuak irakurtzen ditugu etengabe, eta, sarritan, aldi berean; argazkiak, irudiak, seinaleak, infografiak, gorpuzkerak, begiradak, letrak… Unean uneko helburua izaten du irakurketak, baina mezua ulertzearena da jomuga nagusia.\nIrakurketa, eskola eremuan edo kanpo, ezagutza garatzeko eta ikasteko funtsezkoa da; esparru akademikoan zein kanpo, irakurtzea ohi da ezagutzak transmititzeko eta jasotzeko bitarteko nagusia. Izan ere, idatzizkoaren ulermena (irakurmena) behar bezala garatuta ez izatea eskola porrotaren gakoetako bat izan daiteke, norbanakoaren garapen kognitiboa oztopatzeaz gainera.\nIkasleak bizitzarako prestatzeko bidean, eskolan testuak irakurtzen i(ra)kastea oinarrizkoa da; etorkizuna, mundua eta bizitza irakurtzen (interpretatzen/ulertzen) laguntzeko.\nHoriek azken asmo izanda, Zabalgana BHI institutuko IrakurketaPlana ikasleen irakurtzeko gaitasuna hobetzeko eratu da, eta, bidenabar, “ahozko komunikazio-gaitasuna, hitzik gabeko komunikazio-gaitasuna eta komunikazio-gaitasun digitala lortzeko bidean egundoko lagungarria ere” izan daitekeela ahaztu barik, Irakurgune-ko gidalerroetan jasotzen den legez; idatzizkoaren “ulermenezko ekintzak estu lotuta baitaude beste hizkuntza gaitasunekin eta elkarri eragiten baitiote: irakurri egiten da eta gero idatzi, irakurritakoari buruz hitz egiteko irakurtzen da, ahozko aurkezpena prestatzeko irakurtzen da…”. Irakurketa-planak oro har irakasleek egiten duten lana gidatuko du, eta hezkuntza-komunitateko gainerakoen partehartzea bultzatzeko ekintzaren bat ere jasotzen du.\nHorrez gainera, arreta ipiniko da Teknologia Berriek eragindako irakurketa-modu berriak lantzean ere, eta, bereziki, ekintzen eta testuen aukeraketa hizkuntz zein kultur aniztasuna kontuan hartuz eta genero ikuspegiaren araberako irizpideak erdigunean ipiniz egingo da.\n2019/2020 Irakurketa planaDeskargatu


Sare bikoitzeko ingurunea sortzea\nSare bikoitzeko ingurunea sortzea\nMakina bereiziak dauzkazu bulego bereko sail edo solairu bakoitzean segurtasun arrazoiak direla eta?\nKabledun LAN edo hari gabeko LAN bidezko konexio bakarrak izateaz gain, makina honek sare bikoitzeko inguruneak ezartzea ahalbidetzen du, bai kabledun LAN eta hari gabeko LANaren bidez bai kabledun LAN eta beste kabledun LANaren bidez, USB-LAN egokigailua* erabiliz. Horrek langileek linea nagusia erabiltzea eta bezeroek funtzionalitate mugatuko azpilinea erabiltzea ahalbidetzen duten sare-inguruneak sortzea errazten du. Bestalde, gastuak murrizten ditu, sare-ingurune bakoitzeko makinak instalatzea beharrezkoa ez delako.\n* Bateragarriak diren USB-LAN egokigailuei buruzko informazio gehiago jasotzeko, jarri harremanetan banatzaile edo zerbitzu-hornitzailearekin.\nMakina honek eta Erabiltzailearen gidaliburuak "linea nagusia" deitzen diote sare bikoitzeko kabledun LAN nagusiari. Hari gabeko azpiLANari edo sare bikoitzeko kabledun LANari "azpilinea" deitzen diote.\nSare bikoitzetarako beharrezkoa den ezarpenen fluxua\nOhartarazpenak azpilinea erabiltzean\nSare bikoitzetan, linea nagusiak eta azpilineak ezarpen bereiziak dituzte. Atal honek azpilinea sarerako beharrezkoak diren ezarpenak deskribatzen ditu.\nZehaztu linea nagusi eta azpilinean ohikoak diren kabledun LAN/hari gabeko LAN ezarpenak beharraren arabera.\nHautatu <Haridun LAN konexioa + Hari gabeko LAN konexioa> edo <Haridun LAN konexioa + Haridun LAN konexioa>.\nZehaztu IPv4 helbidearen ezarpenak <IP helbideen ezarpenak> atalean, <Azpilinearen ezarpenak> aukeran. Bideraketa estatikoa erabiltzen baduzu, zehaztu atebidearen helbidea ere bai.\nEthernet ezarpenak konfiguratzea *\nEzarri hau USB-LAN egokigailu baten bidez kabledun LANa azpilinearako erabiltzean.\n* Adierazi beharrezko ezarpenak ingurunearen arabera.\nAzpilinearen firewalla konfiguratzea *\nErregistratu azpilineako firewallaren ezarpenetan erabili/mugatu beharreko funtzioen ataka-zenbakiak.\nBideraketa estatikoa ezartzea *\nEzarri bideraketa estatikoa router bidez beste sare batera konektatzean.\nSistemaren datuen komunikazioa konfiguratzea *\nEzarri hau sistemaren datuen komunikazio zehatzak gauzatzean, hala nola firmwarea banatzeko zerbitzarietan sartzean DNS izenen bereizmena edo proxy bidezko sare-komunikazioak erabili ezin diren inguruneetan.\nMakinan ezarritako sare-funtzio guztiak erabil daitezke linea nagusiarekin. Hala ere, azpilinearekin erabil daitezkeen funtzioak mugatuta daude.\nDNS eta WINS zerbitzarien ezarpenak ezin dira linea nagusi gisa erabili aldi berean.\n<DNS zerbitzariaren helbidearen ezarpenak> eta <Proxy-ezarpenak>, <Sistemaren datu-komunikazioaren ezarpenak> atalean, sistemaren datuen komunikazio zehatzak gauzatzeko bakarrik erabil daitezke, hala nola azpilinea firmwarea banatzeko zerbitzarietan sartzeko erabiltzeko. Azpilinearen DNS edo proxy zerbitzaria sistemaren datuen komunikazioa ez den beste aplikaziorekin erabiltzean, erregistratu azpilinearekin erabiliko dituzun helbideak eta ataka zenbakiak linea nagusiaren ezarpenetan.\nAzpilinearako mugatutako funtzioak\nHonako sare-funtzio hauek ezin dira azpilinearekin erabili.\nIPv6 helbidearen ezarpenak\nFTP (ACTIVE modua)\nDHCP ezarpen aukerak\nDNS eguneratze dinamikoaren ezarpenak\nAutoIP bidez IP helbidea ezartzea\nMAC helbideko iragazkiaren bidezko firewallaren ezarpenak\nSMB protokoloa erabiliz arakatzea\nOndorengo funtzio eta zerbitzuak ezin dira erabili aurreko mugak direla eta.\nAddOn aplikazio baten bidez zerbitzari-konexioak burutzen dituen inprimatze-/kontabilitate-sistema sortzea\nDirektorio aktibo baten zerbitzari batentzat autentifikazio sistema bat sortzea\nFitxategiak DNS edo NetBIOS izen-ebazpena erabiliz SMB edo WebDAV protokolotik bidaltzea*1\nAzpilinean beste multifuntzio-inprimagailuak automatikoki aurkitzea multidifusio-aurkikuntzaren bidez*1\nLinea nagusiko IP helbidea erabiltzen duten funtzioak, honako hauen modukoak\n<Egin urruneko helbide-liburua publiko>\nUrruneko faxa (bezeroa)\n*1 Zehaztu IP helbidea zuzenean.\n> Eranskina > Funtzio garrantzitsuenak > Erabilgarritasuna > Sare bikoitzeko ingurunea sortzea


Sinfonia Kooperatiboaren ikuskizuna, estreinatzear - Arrasate - Goiena.eus\nSinfonia Kooperatiboaren ikuskizuna, estreinatzear\nAitziber Aranburuzabala Juldain 2019-02-19 10:19\nMontrerronen aurreko astean egin zuten entsegua. Argazkia: Mondragon Korporazioa.\nIrailaren 14an Gasteizko Buesa Arenan eskainiko dute Mondragon Taldeak askotariko sortzaileekin sortu duen 'Humanity at music'; asteburuan Amaia antzokian egingo dute kooperatiben soinu banda jasotzen duen emanaldiaren aurrestreinaldia.\nMondragon taldeak Humanity at music Sinfonia Kooperatiboa proiektua sortu du; ekimenak begirada artistiko eta berritzaile bat proposatzen du Arrasateko kooperatibari buruz, eta liburu bat eta soinu banda bat dira emaitza. Abenduan argitaratu zuten liburua eta han batutakoarekin askotariko diziplinak biltzen dituen ikuskizunari azken ukituak ematen ari dira –musika, bertsoak, dantzak, eta errezitaldiak–. Emanaldi izarra irailaren 14an Gasteizko Buesa Arenan eskainiko dutena izango da; baina, aurretik, haren lagin edo erakusgarri bat eskainiko dute hainbat herritan.\nArrasateko Amaia antzokian abiatuko dute herriz herriko ibilbidea, otsailaren 22an eta 23an 19:30ean egingo dituzten emanaldiekin. "Sinfonia Kooperatiboa proiektu potoloa da eta ilusio bereizia daukagu Arrasatekoarekin, hauxe izango delako gure estreinaldia. Bi helburu ditugu: ikuskizun artistiko ederra eskaintzea eta jendea gosez uztea irailaren 14an egingo dugun ekitaldi erraldoira joan dadin gogoa pizteko", azaldu du Mondragon Taldeko Erakunde Harremanetarako zuzendari Iñigo Albizurik.\nOinarrian, sinfonia koral bat\nIzen handiko sortzaileekin elkarlanean sortu du Mondragon Taldeak ekimena, eta horien artean dago ikuskizuneko eszena zuzendari Josu Camara: "Guztiaren oinarrian pertsona jarri nahi dugu, zenbat lagun pasatu diren kooperatibatik, ze bizipen izan dituzten... Hori guztia islatuko dugu irudiekin, musikarekin, kantuarekin, bertsoekin, dantzarekin eta bestelako eszenaratzeekin".\nGasteizko ikuskizunak eta herriz herri egingo dutenak oinarrian egitura bera izango dutela dio Camarak: "Sinfonia koral bat denez, bere mugimenduak izango ditu; hortaz, obertura batekin hasiko da, eta beste zazpi izango ditu ondoren; pieza horien bitartez, kooperatibako alor eta garai ezberdinetan zehar ibiliko gara: ezagutzatik, finantzetatik, industriatik eta banaketatik, esaterako. Era berean, omenaldiaren pieza, nazioartean egotearen garrantzia adierazten duena eta etorkizunari begiratzen diona daude. Herriz herrikoa bertsio murriztuagoa denez, zortzitik lau kantu eskainiko ditugu".\nFernando Velazquez konpositore ezagunak sortutako doinuak dira, eta hark dio "guztiok ulertu, disfrutatu eta erraz abesteko moduko lana" dela, "belarritik bihotzera iristen dena". Jon Sarasua aretxabaletarrak, soinu bandaren letra egileak, horrelako egitasmo bati letra jartzea "nahiko konplexua" izan dela dio, eta "sinpletasunaren eta sakontasunaren arteko konbinazioa bilatzeko borroka izan dela". Bien arteko elkar ulertzea oso ona izan da, "guztia bion artean" egin dutela diote, "batak bestearen esparruan eraginda".\nAskotariko diziplinak batzen dituen proiektua da Humanity at music eta halaxe izango da ikuskizuna ere: "Kantuak entzuten diren bitartean, gauzak ikusiko ditugu, emozioak ukitu nahi dizkiogu publikoari", dio eszena zuzendariak: "Gasteizko emanaldian Euskadiko Orkestra Sinfonikoa izango da eta herriz herrikoetan Arrasate Musikaleko orkestra izango dugu lagun".\n200 lagun inguruko haur eta helduen abesbatza ere izango da ibiltarian eta Gasteizkoan: Arizmendi Haur Abesbatza, Goikobalu txiki eta helduena eta Bilboko Iubilo abesbatza. Ibiltarian lau pieza kantatuko dituzte, guztiek elkarrekin lehenengoa eta azkena, eta helduek bakarrik beste biak: "Oso politak dira, gozokiak! Melodia oso politak dituzte, itsasten diren errepikekin. Kantuen hitzekin izan dute lan handiagoa haurrek. Hasieran, kostatu egiten zitzaien ulertzea, eta, ipuin moduan kontatuta, ulertu eta, bide batez, Arrasateko kooperatibaren hastapenei buruz ikasi dute. Goikobaluko kide moduan, grabazioan egon nintzen, baina haurrekin abenduan hasi ginen lanean. Astean birritan egin ditugu entseguak, eta azken txanpan hirutan batuko gara; gure entseguak eskolako jolas-orduetan dira. Laguntza izugarria izan da Euskadiko Orkestra Sinfonikoaren audioa izatea entseguetan, luxua izan da!", kontatu du Arizmendi Abesbatzako zuzendari eta Goikobaluko kide Rakel Murgiondok.\nHoriez guztiez gainera, bertsolariak eta aktorea ere izango dira taularen gainean: "Amaia antzokian Julio Soto eta Amets Arzallus, Olatz Pagaldai aktorea, Maite Mutuberria ilustratzailearen irudiak ere agertuko dira, eta sorpresa gehiago ere bai; Pilar Kaltzadak gidatuko du ikuskizuna".\nSarrerak 15 eurotan\nAmaia antzokiko leihatilan eta online, Arrasate.eus eta Humanityatmusic.com atarietan, eros daitezke Arrasaterako sarrerak. Bigarren atari horretan ekimeneko liburua ere eskura daiteke, 25 eurotan; eta baita Sinfonia Kooperatiboa entzun ere.\nGoiena telebistan eta Goiena.eus atarian zuzenean\nAmaia antzokiraino hurbiltzeko aukerarik ez dutenek ikuskizunarekin gozatzeko aukera bikoitza dute Goienaren bitartez; izan ere, zapatuko emanaldia zuzenean eskainiko da Goiena telebistan eta Goiena.eus atarian, 19:30ean hasita.\nAitziber Aranburuzabala Juldain 2019 ots 19 Arrasate\nIzen handiko sortzaileekin elkarlanean sortu du Mondragon Taldeak 'Humanity at music' ekimena , eta horien artean dago Josu Camara; Arrasate Irrati...


Kolaboratzaile kanpaina abiatu du Zarautz Rugby Taldeak - Zarautz - Zarauzkohitza.eus\nKolaboratzaile kanpaina abiatu du Zarautz Rugby Taldeak\nOnintza Lete Arrieta 2020-10-17 10:03\nArgazkia: Haymar Manzisidor\n"Gaur inoiz baino gehiago" errugbizaleen babesa behar dutela azaldu dute elkartekoek, denboraldi berria "protokolo bereziekin eta aurrekontu murriztuarekin" hasi baitute. Iaz ere egin zuten kanpaina, eta orduan izena emandakoek ez dute berriro eman beharrik izango.\nCOVID-19 birusak ekarritako osasun krisia eragina izaten ari da arlo guztietan, baita ekonomikoan ere. Zarautz Rugby Taldeak, esaterako, azpimarratu du denboraldi berriari ekin diotela "protokolo bereziekin eta aurrekontu murriztuarekin", eta horregatik, "gaur inoiz baino gehiago", behar dutela zaletuen bultzada eta babesa.\nIaz ere egin zuten kolaboratzaileak lortzeko kanpaina, eta azaldu dute, iaz izena eman zutenek aurten ez daukatela berriz eman beharrik, jada badituztelako datuak laguntza jasotzeko.\nKolaboratzaile berriek, berriz, taldearen webgunean bete beharko dituzte datuak, edo Astiko txarteldegian bertan, partidak direnean. Lau txartel mota izango dituzte eskura:\nArrunta: 50 eurotan.\nGaztea: 25 urtez azpikoentzat 35 eurotan.\nFamiliarra: 45 euro guraso bakoitzeko eta 20 euro 25 urtetik beherako seme-alaba bakoitzeko. (Gutxienez guraso bat eta seme-alaba bat).\nLangabea edo jubilatua: 35 euro.\nTrukean, onura hauek eskuratuko dituzte kolaboratzaileek:\nOhorezko B mailako liga erregularreko partida guztietarako sarrera. Sarrerarekin batera partida bakoitzean pintxo bat dastatzeko aukera egongo da, eta Izarri okindegiko lazo baten zozketan parte hartzekoa.\nKolaboratzaile egitean oparia jasoko da: taldearen polo bat.


About: Andre Mariaren eliza (Lehuntze)\nAndre Mariaren eliza Lapurdiko Lehuntze udalerriko eliza da. 1121ean eraiki zuten eraikin erromaniko hau. Alboan hainbat eraikin ditu, Prémontré kongregazio katolikoaren abadetxearenak izandakoak. 1925eko maiatzaren 19an monumentu historiko izandatu zuten. * Plaza * Kanpandorrea * Eliza * Atea * Barnealdea * Plaka\nAndre Mariaren eliza Lapurdiko Lehuntze udalerriko eliza da. 1121ean eraiki zuten eraikin erromaniko hau. Alboan hainbat eraikin ditu, Prémontré kongregazio katolikoaren abadetxearenak izandakoak. 1925eko maiatzaren 19an monumentu historiko izandatu zuten. * Plaza * Kanpandorrea * Eliza * Atea * Barnealdea * Plaka (eu)\nAndre Mariaren eliza (Lehuntze) (eu)\nwikidata:Andre Mariaren eliza (Lehuntze)\ndbpedia-fr:Andre Mariaren eliza (Lehuntze)\ndbpedia-wikidata:Andre Mariaren eliza (Lehuntze)\nAndre Mariaren eliza (eu)


Asier Hilario, geologoa eta Zumaiako flyscharen arduradun zientifikoa | Consumer\nAsier Hilario, geologoa eta Zumaiako flyscharen arduradun zientifikoa\nEspainiako aberastasun geologikoa biologikoa bezain garrantzitsua da\nIrudia: Asier Hilario\nGaur egungoaren antzeko berotze klimatikoak izan ditu Lurrak bere historian, eta haien ondorioak arroketan idatzita daude. Halaxe azaltzen du Asier Hilario geologoak. Lurraren zientziek planeta hobeto ezagutzeko eta fenomeno katastrofiko batzuk aurreikusteko duten garrantzia nabarmentzen du. Hilario Zumaiako flyscharen (Espainiako bitxi geologikoetako bat) arduradun zientifikoa da. Duela gutxi sortu zen prestakuntza berezi hori: munduan izen bakarra jaso du, Estratigrafiako Nazioarteko Batzordeko (ICS) bi “Golden Spike”. Dokumental honetako protagonista da Lurraren iragana, oraina eta geroa aztertzen dituzten nazioarteko 25 zientzialari biltzen dituena.\nZer esango zenieke “harriak” ikastea alferrikakoa dela pentsatzen dutenei?\n“Lurraren zientziek fenomeno katastrofiko batzuk ulertzeko eta are aurreikusteko aukera ematen digute”“Harri bat gutxiago” esaldiak gero eta zentzu gutxiago du. Lurraren zientziekiko gero eta interes handiagoa dago, gure gizarteak behar dituen baliabide material eta energetiko guztiak (petrolioa, gasa, harrobiak, meatzaritza, obra zibila, etab.) izaten laguntzen baitigute. eta katastrofe-fenomeno batzuk ulertzeko eta are aurreikusteko aukera ematen digu, hala nola sumendien erupzioak, lurrikarak edo uholde handiak. Eta apaltasun handia ematen digu: planetara iritsi berriak gara.\nLurraren iragana ezagutzeak hondamendiak aurreikusteko balio dezake?\nGaur egun gertatzen den edo etorkizunean gertatuko den guztia behin baino gehiagotan gertatu da iraganean. Erregistro harritsua begiratu besterik ez dago, gure planetak nola funtzionatu duen eta gaur egun Lurrean gertatzen hasten diren gertaeren ondorioak zein izan diren ulertzeko. Historia arroketan idatzita dago eta errepikatu egiten da. Lurrak gaur egun antzematen hasten denaren antzeko berotze klimatikoak jasan ditu eta ondorioak oso argi idatzita daude arroketan. Are gehiago, gaur egun, erregistro fosilean antzeko gertaeretan deskribatutako berotzearen erantzun biologikoak detektatzen hasten dira.\n2010 biodibertsitatearen urtea da, espezieak kontserbatzearen garrantzia gogoratzeko balio duen ekitaldia. Hala ere, geodibertsitatea ahaztuta dagoela dirudi.\n“Gaur egun gertatzen den edo etorkizunean gertatuko den guztia behin baino gehiagotan gertatu da iraganean”Baliteke gure jarrera genetikoak hildakoaren aurretik bizirik dagoena hautemateko joera izan behar izatea. Nolanahi ere, gizartearen ezjakintasun handi horrek lan egiteko aukera ugari ematen ditu. Erregistro harritsua da gure etxearen, Lurraren, historia ulertzeko informazio-iturri bakarra.\nEspainia da Europako biodibertsitate handieneko herrialdea. Gauza bera gertatzen da geodibertsitatearekin?\nBaliabide-kopuru eta -aniztasunak eta horien kalitateak Espainia are pribilegiatuago bihurtzen dute ikuspuntu geologikotik. Denbora-erregistro zabala dugu, eta ia prozesu eta fenomeno geologiko guztiak oso ondo irudikatuta daude didaktikarako eta dibulgaziorako aparteko adibideekin. Ondareaz gain, azken urteetan asko aurreratu da baliabide horren kontserbazioan eta balioan, Zumaiakoa edo Tajo garaiko Parke Naturala bezalako ekimenen bidez.\nHain zuzen ere, Zumaia berri da, ICS kateko bi “estratotipo” izendatu baitituzte berriki, munduan erreferentzia geologikoko leku gisa. Zer du Flysch berezi batek?\n“Zumaiako flyschak lau muga geokronologiko garrantzitsu ditu”Zumaiako flysch-a, batez ere, ikusgarritasunagatik, estratuen kokapen ia bertikalagatik, 50 milioi urtetik gorako erregistro jarraitu handiagatik (Ma), labar handien zortzi kilometrotan etenik gabeko historia geologikoagatik, azaleratzeen eta erregistro paleontologikoaren kalitate bikainagatik eta, batez ere, lau muga geokronologiko garrantzitsu dituelako nabarmentzen da.\nZein dira muga geokronologiko horiek?\n/imgs/2010/06/asierhilario01.jpg2010eko maiatzaren 6an, ICS enpresak bi Golden Spike jarri zituen Zumaian: Selandiar etxearen oinarrirako (61,1 Ma), itsas mailaren erorketa handi batek markatua, eta Thanetiense etxearen oinarrirako (58,7 Ma), Lurraren polaritate magnetikoan aldaketa batek markatua. Bi muga ofizial horiez gain, azpimarratu behar da labar horiek K/P (65,5 Ma) muga ezaguna ere badutela, dinosauroen itzaltze handia markatzen duena, eta P/E (55,8 Ma) muga oso interesgarria, Lurraren azken urteetako historiako berotze handienetako batek definitzen duena.\nZergatik da hain garrantzitsua “Golden Spike” bat izatea?\n“Lurraren historiako denbora-mugak sarritan bat datoz gertaera zakarrekin”Lurrak 4.600 Ma inguru ditu, geologoek hainbat kapitulu eta azpikapitulutan banatzen dugun denbora-tartea. Kapituluen arteko denbora-mugak bat datoz, askotan, arroketan hauteman eta azter daitezkeen gertaera zakarrekin. ICS nazioarteko erakundea, UNESCOren mendekoa, denbora geologiko unibertsalaren eta bateratuaren taula bat sortzeaz arduratzen da, munduko geologo guztiok termino beretan hitz egin dezagun Lurraren historiako adin desberdinei buruz ari garenean. Muga geokronologiko jakin bat ikus daitekeen munduko azaleratze guztien artean, ICS teknologiak horietako bat aukeratzen du nazioarteko erreferentzia gisa. Puntu geografiko jakin horri estratotipo deritzo, eta “Golden Spike” izeneko iltze urreztatuarekin markatzen da.\nFlysch, Zumaiari esker modan jarriko den hitza? Azalduko zenuke zertan datzan modu dibulgatzailean?\nFlysch motako formazio batek geruza gogor eta bigunetan tartekatzen diren harri sedimentarioen alternantzia adierazten du. Horrelako formazioak Lurraren historiako liburu handiekin alderatzen dira. Geruza bakoitzak liburu horren orrialde bat irudikatzen du. Itsas hondo horietan metatutako sedimentuak irakurrita, paisaia, klima-joerak, eboluzio biologikoak, hondamendi handiak eta abar berreraiki daitezke. Arroka horietan harrapatutako fosil txikiek informazio gehiago ematen dute gure liburuan.\nNola sortzen da flysch-a?\n“Oso ohikoak dira flyschak, baina guztiek ez dituzte Zumaiakoaren ezaugarri bereziak”Geruzak sakonera handi samarreko itsas hondo zaharretan metatu ziren, sedimentuen dekantazio motela eta plataforma kontinental altuenetatik eta ondokoenetatik etorritako material-ezponda handiak zirela medio.\nBadago beste flysch bat munduan?\nBai, oso ohikoak dira, baina guztiek ez dituzte Zumaiako sekzioaren ezaugarri bereziak.\nZumaiako flyschari buruzko dokumental baten grabazioan parte hartu duzu. Zein dira alderdirik erakargarrienak?\n“Gure dokumentala Zumaiatik abiatu da, arroka horiek gordetzen dituzten gertaera handiak aztertzeko eta gure espeziea gaur egun bizirik irauteko gai ote litzatekeen galdetzeko”.“Flysch, harrien xuxurla” Alberto J. zinemagilearekin egindako dibulgazio-proiektu handia da. Gorritiberea. Haren erakargarritasun handiena nazioartean ospe handia duten 25 zientzialariren mezua da, argia eta irmoa. Dokumental hau Zumaiatik abiatzen da, arroka horiek gordetzen dituzten gertaera handiak aztertzeko eta geure buruari galdetzeko ea gaur egun hondamendi horiei aurre egiteko gai izango litzatekeen gure espeziea. Iraganari begiratzen dio dokumentalak, eguraldi geologikoak eskaintzen duen ikuspegitik egungo ingurumen-egoeraren diagnostikoa egiteko. Gainera, Islandiako glaziarrak eta sumendiak, Wyomingeko basamortua, Yellowstoneko Parke Nazionala edo Yucatango heriotzaren kraterra ikusiko ditugu.\nNoiz ikusiko da?\nGaur egun, zinema, ingurumen eta zientzia-dibulgazioko nazioarteko jaialdietan aurkezten da dokumentala. Zumaiako flyschari, elkarrizketatuei, dokumentalaren gaiari eta emisio-egutegiari buruzko informazioa duen web orria du.\nEspainiako zein beste “geo aberastasun” nabarmenduko zenuke?\n“Hirigintza basatiak eta tamaina handiko lan eta erauzketa-proiektuek arriskuan jartzen dute geodibertsitatea Espainian”Aberastasun horren arteko ondare geologikoa nabarmentzea konpromiso bat da, nahiz eta, kidetasun pertsonalagatik, Pirinioetako kate bikainarekin eta Kanariar Uharteetako aberastasun bolkanikoarekin gelditzen naizen.\nZein dira ondare geologikoaren mehatxu nagusiak?\nHirigintza basatia eta obra eta erauzketa-proiektu handiak. Baliabide geologikoaren ustiapena beharrezkoa da gure gizartearentzat, baina oreka bilatu behar da eta ukitu behar ez liratekeen ARI (Interes Geologikoko Lekuak) adierazgarriak hautatu eta babestu behar dira. Ezin dugu utzi munduko arrokak diren entziklopedia handi honetako orririk galtzen edo hondatzen.


EBk behi eroen gaitza detektatzeko nahitaezko testen eskakizunak murriztu ditu | Consumer\nEBk behi eroen gaitza detektatzeko nahitaezko testen eskakizunak murriztu ditu\nProbak nahitaezkoak izanen dira gutxienez 72 hilabete dituzten abere osasuntsuentzat.\nEuropako Batasunak (EB) erabaki du animaliek “behi eroen” gaitza hautemateko nahitaez egin behar dituzten testen eskakizunak murriztea, Europar Batasuneko iturriek jakinarazi dutenez. Baldintza berria uztailetik aurrera aplikatuko da 22 herrialdetan, besteak beste, Espainian.\nEBko Elikakatearen Batzorde Iraunkorrak, 27en ordezkariek osatua, probak nahitaezkoak izatea onartu zuen, gutxienez 72 hilabete dituzten abere osasuntsuentzat. Gaur egun, azterketa horiek 48 hilabetetik aurrera egiten dira, Espainian adibidez, eta Europar Batasuneko estatu berri batzuetan 30 hilabetetik aurrera.\nEuropako Batzordeak (EB) behien entzefalopatia espongiformea (BSE) edo “behi eroen” gaitza kontrolatzeko arauak murriztea proposatu zuen, 22 estatutan egoera “aldekoa” zela eta kasuak gutxitu egin zirela adierazten zuten txosten zientifikoak ezagutu ondoren, iturrien arabera. Zehazki, Elikagaien Segurtasunerako Europako Agintaritzaren (EFSA) irizpen bat aipatu zuten.\nHala ere, gaixotasunaren eragina ez dago argi Txekiar Errepublikan, Polonian, Eslovakian, Errumanian eta Bulgarian, besteak beste. Hori dela eta, zientzialariek egungo kontrol-neurriei eustea gomendatu zuten, eta halaxe berretsi du EBko Elikaken Kateko Batzorde Iraunkorrak.\nBehien entzefalopatia espongiformea kontrol test


Lanbide Heziketa eraldatzen | Aldizkaria\nIKASTOLA 224 > orientazioa > Lanbide Heziketa eraldatzen\nLanbide Heziketa eraldatzen\nLan mundua ere euskalduntzeko.\nLanbide Heziketa euskalduna eskaintzen dute ikastolek.\nLanbide Heziketa euskalduna eskaintzen dute ikastolek, lan mundua ere euskalduntzeko. Eskaintza zabala dute erdi mailako ikasketetatik goi mailakora, eta unibertsitaterako bidea ere irekitzen dute. Ikasketarako metodologia berri eta berritzaileak eta punta-puntako ekipamendu eta instalazioak dituzte, ikasleak lan mundurako prestatzeko. Guztiarekin Ikastola Eredua Lanbide Heziketa ere eraldatzen ari da. Ekainaren 5etik 16ra bitartean irekita egongo da aurre-matrikulatzeko aukera. Uztailaren 13tik 19ra bitartean, berriz, egingo da matrikulatzea.\nEuskaraz munduratzeko lanera, Lanbide Heziketa euskaratik egingo duzu ikastolan. Giro euskaldunean garatuko dituzu zure ezagutzak eta konpetentziak, eta, aldi berean, trebatuko zara, baita ere, gaztelaniaz eta ingelesez.\nErronketan oinarrituriko metodologia berritzaileak erabiliko dituzu ikastolan, Ethazi edo metodologia aktiboak, lanketa kooperatiboan arituko zara eta ekintzailetasuna garatuko duzu, punta puntako ekipamendu eta instalazioen bitartez.\nLan munduari loturik\nEnpresetako egoera errealekin lan egingo duzu. Lanbide Heziketa duala eskaintzen dizugu ikastolan, ikasiz lan egiteko eta lan eginez ikasteko. Enpresekin harreman estua dugu, lan poltsa propioak ditugu. Gure ikasle ia guztiek lana aurkitzen dute ikasketak amaitu orduko. Atzerrian lan egiteko aukera ere izango duzu Erasmus+ programen bitartez.\nAukera duzu erdi mailatik goi mailara igarotzeko eta goi mailatik unibertsitatera. Formazio osagarriak ere eskaintzen ditugu: zertifikazio profesionalak (Hobetuz, Lanbide) eta bestelakoak (EGArako prestakuntza…)


Irekia Eusko Jaurlaritza - Gobierno Vasco :: Lide Amilibia: “helburua da adinekoen sufrimendu-egoerak antzematea, horiek arindu eta prebenitzeko”\nLide Amilibia: “helburua da adinekoen…\n<img src="https://www.irekia.euskadi.eus/uploads/cover_photos/47575/original/12_07_18_Gizatea_(61).JPG" style="max-width:100%" alt="" />\nGizarte Politiketako sailburuordea, EHU-UPVren Uda Ikastaroetan, Miramar Jauregian\nDSS 2018 07 13\nLide Amilibia Eusko Jaurlaritzako Gizarte Politiketako sailburuordeak EHU-UPVren Uda Ikastaroetan parte hartu du, gaur goizean, Lourdes Zurbanobeaskoetxearekin batera, Miramar Jauregian. “Adinekoek jasaten dituzten tratu txarrak antzemateko eta, tratu onaren eta zahartzearen barruan, gizarte- eta osasun-plangintzatik inplikazio praktikoak ezartzeko prozedura” aurkeztu dute. “Helburua da adinekoen sufrimendu-egoerak antzematea, horiek arindu eta prebenitzeko”, esan du Amilibiak.\nBere hitzaldia Zahartzaroak eta Matía fundazioak antolatutako eta María Jesús Goikoetxeak eta Pura Veigak antolatutako “Procedimiento de detección de malos tratos. Implementación desde el plan sociosanitario” ikastaroaren barruan izan da.\nAmilibiak aurreko ekintzen proposamenaren prestatze-lana, balioztatzea eta ezarpena zer esparrutan kokatzen diren azaldu du, bai eta “2011ko azterlan nagusia eta tratu onerako, sentsibilizazio-ekintzetarako eta prestakuntzarako 100 proposamenak” ere. Era berean, Zurbanobeaskoetxeak gizarte- eta osasun-ildoetatik ezartzeko tresna eta prozesua aurkeztu du. Ekitaldian egoitza-zentroetako eta administrazio publikoko jendea izan da; horietako hamar, Euskaditik kanpokoak.\nBi hizlariek “tratu txarra” “adinekoari kaltea edo estutasuna eragiten dion ekintza bakar edo errepikakor gisa edo erantzun egokirik ezeko ekintza gisa” definitu dute. Amilibiak zera nabarmendu du: “konfiantzarako itxaropena duen edozein harremanetan, helburua adinekoen sufrimendu-egoerak antzematea da, horiek arintzeko”.\nEusko Jaurlaritzak, Matia fundazioarekin eta Zahartzaroarekin batera, zenbait txosten eta ekimen prestatzen parte hartu du: 2010: Euskal Autonomia Erkidegoko adinekoen aurkako tratu txarren prebalentziari buruzko azterlana. 2011: Ehun proposamen zahartzen ari diren pertsonen ongizatearekin eta tratu onekin lotutako aurrerapausoak lortzeko; Ekintza-planerako oinarriak; 2011-2013: Tratu ona sustatzeko proiektua; 2013: Eusko Legebiltzarrak tratu txarrak prebenitzeko eta antzemateko tresna sortzeko eginiko eskabidearen ondoren, 2014an, tresna egin zen, prozeduraren pilotajearekin eta baliozkotzearekin.\nEuskal Autonomia Erkidegoko adinekoen aurkako tratu txarren prebalentziari buruzko azterlanaren emaitzetan, inkesta egin duten 1.207 pertsonetatik % 72,6 emakumea dela eta % 27,4 gizona dela ikusi da. % 75,3k 60 eta 74 urte bitartean du eta % 24,9k, 75 urtetik gora. Adineko pertsonako ikusi den prebalentzia % 0,9koa da, eta elkarrizketariek jasotakoa, % 1,5ekoa.\nAmilibiak gogorarazi du, halaber, zer baliagarria den 2011n eginiko Ehun proposamen zahartzen ari diren pertsonen ongizatearekin eta tratu onekin lotutako aurrerapausoak lortzeko; horiek ekintza-plan batera bideratzen dira, beren autonomiari eta pertsonek laguntza behar dutenean bereziki gizarte-konpromisoari bide ematen diete. “Hori guztia, adinekoen tratu ona bermatzeko eta tratu txarrekin amaitzeko. Sentsibilizazio-, kontzientziazio- eta prestakuntza-ekintzak diseinatu behar dira, eta esku-hartzeak martxan jarri”, esan du sailburuak.\nProposatutako jarduketen helburu dira, Amilibiaren hitzen arabera, “indar fisikoaren edo indarkeriaren erabilera edo beste pertsona batzuek oinarrizko premiei erantzuteko ematen dituzten zaintza eta arretarik eza, ondorioz kaltea, mina eta narriadura fisikoa eragiten dutenak, edo, tratu txar ekonomikoen barruan, adinekoaren baliabide ekonomiko edo materialen erabilera okerra, okerreko jabetzea edo baimendu gabekoa eta horien ustiapena, hari kalte ekonomikoa eraginik”.\n“Gizarteak eta adineko horien inguruneak prebentzio-jarduketa abiarazi behar du eta, horretarako, tratu txarren ahultasuna edo arriskua ebaluatu. Garrantzitsua da tratu txarren arrisku- eta adierazle-faktoreak antzematea eta 65 urtetik gorakoen arriskuaren larritasuna balioestea eta, arreta berezia eskaintzea mendekotasun-egoeran dauden pertsonei arreta emateari; gizarte-baliabideetara jotzeko zailtasunak dituztenei eta, betiere, eguneroko bizitzako oinarrizko jardueretarako erabateko mendekotasuna duten 80 urtetik gorako emakumeei”.\nArreta horretarako, Lide Amilibiaren ustez funtsezkoa da “zuzeneko arretako udalaren gizarte-zerbitzuen lana; foru-zerbitzuek mendekotasunaren balorazioarekin duten eta egoitza-zentroen eta eguneko zentroen eginkizuna; lehen mailako arretako osasun-zerbitzuena; ospitaleetako larrialdietakoena eta gizarte- eta osasun-unitateetako gizarte- eta osasun-arretakoenak.\n12_07_18_Gizatea__61_.JPG 1 MB (JPG)\nSantanderreko Udalak EAEko adinekoek jasaten dituzten tratu txar fisiko eta ekonomikoak prebenitzeko eta antzemateko Eskuliburuaren gaineko interesa erakutsi du


Beste behin ere, New Yorken grabatua, Ruper Ordorikak disko berria aurkezten du, “Guria ostatuan”, zuzenean, Arkaitz Miner gitarrista, Fernando “Lutxo” Neira baxu jole eta Hasier Oleaga bateria jolearekin, azken urteotan berarekin egon den banda alegia.\nAbesti berri guztien oinarrian, bere estilo berezia dago, garbi eta dotorea, bere ahotsaren hurbiltasuna, tonu baxu eta altuen arteko oreka zorrotza, eta melodia nahastezinak. Bere ibilbide luzea horren pertsonal egiten duten kodeak.\nBelusezko abestiak, indar poetiko handikoak, solido eta mamitsuak, zeinetan, zoliki, uneak, oroimenak, eta benetako sentsazioak ekartzen diren, bere zirrarara erakartzeko eta gurekin partekatzeko taberna azpiko suaren berotasuna.\nMUSIKARIAK: Ruper Ordorika (ahotsa eta gitarra), Arkaitz Miner (gitarra, mandolina, bibolina), Fernando “Lutxo” Neira (baxua, kontrabaxua), Hasier Oleaga (bateria)\n» Sarrera: 6-12 € (Bono Kultur Maratila – inaugurazio kontzertua + 5 ikuskizun-: 30 €, Kultur maratila kit bat opari)\nEtiketak: Maratila, msuika, Musika, Ordorika


Hasi dira Elorrioko Aldapebeitia jauregia zertara bideratu erabakitzeko ate irekiak - Mugalari KulturaMugalari Kultura\nHasi dira Elorrioko Aldapebeitia jauregia zertara bideratu erabakitzeko ate irekiak\nLehen egunean elkarteetako ordezkariek eta herritarrek parte hartu dute. Asteburuan, berriz, bisita antzeztuak egingo ditu herriko Arrapaladan Antzerki Taldeak.\nAurrera darrai Elorrioko Aldapebeitia jauregiaren erabilera zehazteko martxan jarritako prozesu partehartzailea. Orain, elorriarren eskura jarritako buzoiez eta webguneaz gain, jauregia bertatik bertara ezagutzeko aukera eskaini du Udalak, ekainaren 3ra arte luzatuko diren Ate Irekien bitartez.\nAsteazkenean ireki zituen ateak Aldapebeitiak, hamar urtez itxita egon ostean. Iraganean marianisten ikastetxe, udaletxe, osasun zentro edota Elorrioko eragile ezberdinen egoitza izan ostean, 2005ean hutsik geratu zen. Atzoko bisita gidatuetan, berriz, 60 pertsona inguruk parte hartu zuten, herriko elkarteetako ordezkariak eta norbanakoak, tartean.\nUdal ordezkariak pozik agertu dira orain artean jasotako erantzunarekin: “Dozenaka ekarpen jaso ditugu orain arte webgunean, eta kalean ere antzematen da prozesuarekiko interesa. Orain da ordua elorriarrek eraikin historiko honekin zer egin nahi duten erabakitzeko unea”.\n· Bisita Gidatuak asteburuan zehar · Igandea bitartean saio ezberdinak egingo dira herriko elkarte, eragile eta norbanakoentzat. Astean zehar, elkarteen bisitak 18:00etan hasiko dira, eta herritarrenak 19:00etan. Asteburuan, berriz, Elorrioko Arrapaladan Antzerki Taldeak antzeztutako bisita gidatuak egingo ditu 12:30ean zein 19:00etan.\nHorrez gain, herritarrek bide ezberdinak izango dituzte erabilera aproposena proposatzeko, izan ere, herriko hainbat eraikin publikoetan postontziak utziko dira etxera bidaliko diren galdetegiak helarazteko. Gainera, ahalik eta jende gehiagorengana heldu ahal izateko, www.elorrio.eus webgunean atal berezi bat sortu da.\nEtiquetas: Aldapabeitia, Elorrio


Turismo bide berriak Oñatin - Oñati - Goiena.eus\nTurismo bide berriak Oñatin\nOihana Elortza 2016-05-12 16:36\nOñatin badu pisuak turismoak eta datuek diote gero eta bisitari gehiago etortzen direla herria ikustera. Bada turismo bide berriak irekitzeko pausuak ematen hasita dago Udala. Kanadako eta Koreako agentzia batzuk, esaterako, interesa erakutsi dute euren bidea eskaintzetan Oñati sartzeko.\nDatuek diote gero eta eta bisitari gehiago etortzen direla Oñati ikustera. Aurtengo Aste Santuan, adibidez, joan den urtean baino %22 gehiago etorri ziren. Hori ikusita, turismo bide berriak irekitzeko pausuak ematen hasita dago Oñatiko Udala.\nHorrekin batera, hasi dira turismo eredu berriak eskaintzen, adibidez, Kataluniako agentziei bisita gidatuak euren hizkuntzan eskainiz eta Oñati denontzat bisitak bultzatuz eta agentzia espezifikoak erakarriz. Gainera, Geoaizkorri, Inaziotar Bidea eta Lurpea proiektuetan ere parte hartu du herriko turismo sailak, baita Covatour kongresuan ere, besteak beste.\nOñatira datozen turisten artean familiak dira asko eta horiek ere kontuan hartu gura dituzte. Hala, eurei zuzendutako eskaintza ere prestatzen ari da udala eta Arrikrutz Kobak, herriguneko eraikinak eta txokolatearen interpretazio zentroa eskaintzeaz gain, naturarekin lotura duten aukerak ere prestatu gura ditu, hala nola familian egin daitezkeen irteerak.\nBestalde, Imsersotik etorri izan diren bidaiarien kopurua jaisten hasi dela ere adierazi dute, bidaia horiek antolatzen dituen Mundosenior enpresa euskal kosta ezagutzeko bidaiak antolatzen ari baita orain.


Gutuna: Gipuzkoako hondartzek sorospen-zerbitzu eraginkor bat behar dute - Orio - Karkara.eus\nGutuna: Gipuzkoako hondartzek sorospen-zerbitzu eraginkor bat behar dute\nKarkara 2019-12-04 08:50\nGipuzkoako hondartzetako sorospen-zerbitzuaa gaitzat hartuta, Deba, Mutriku, Orio, Zumaia eta Getariako alkateek gutuna argitaratu dute. Sinatzaileen artean da Anuska Esnal Orioko alkatea.\nUdako arratsalde berotsu batean ez dago plan hoberik Euskal Herriko hondartzaren bat bisitatzea baino. Horixe izaten da maiz euskal herritar edo atzerritar askoren ideia, primerako lekuak baitira. Konkretuki, Gipuzkoako hondartzak, oso ondo mantentzen dira, eta, horren ondorioz, bisitari asko erakartzen dituzte. Onura asko dituztela argi dago, baina baita iluntasun batzuk ere bai, hala nola hondartzen kudeaketa osoak eragiten duen gastu handia. Izan ere, ez da soilik hondartzak garbi eduki beharra; horrez gain, sorospen-zerbitzu onena eta eraginkorrena ere bermatu beharra dago.\nZerbitzuak hondartzaz gozatzera hurbiltzen diren herritar guztiei erantzuten die, bertakoa izan nahiz kanpokoa; horrela behar du izan. Baina, esan bezala, hondartzen kudeaketak gastu handia eragiten die udalei. Aurrekontuak eta diru-iturriak oso mugatuak dira, eta zerbitzuaren kostua handia da biztanleko. Beraz, hondartzen garbitasunarekin egiten den bezala, sorospen- zerbitzuaren kudeaketak ere Aldundiaren esku egon beharko luke; hala egiten da Bizkaian. Urteak daramatzagu irtenbide eske, eta uste dugu egoera honek ezin duela gehiago luzatu.\nHorrez gain, udalen diru-iturri mugatuek sorospen-zerbitzuetan dabiltzan langileen lan- baldintzetan eragiten dute. Sorospen-zerbitzua erabat ezegonkortuta dago; herriz herri, lan- baldintza desberdinak dituzte, eta lan-jardunaldiak erregulatu behar izaten dituzte udalerriek. Sorosleek herritarrekin kontaktu zuzena dute hondartzetan, haien beharrak asetzen dituzte; horregatik, sorosleen lan duina bermatu behar dugu. Baina udaletatik aukera gutxi ditugu. Zenbait udaletan, kasuistika honen tankerako gatazkak sortu dira, Zarautzen kasu, eta oraindik irtenbiderik gabe jarraitzen dute.\nGu, Deba, Mutriku, Orio, Zumaia eta Getariako alkateoi garrantzitsua iruditzen zaigu gure herriko hondartzak egoera onenean mantentzea, eta ez hori bakarrik, bertan lan egiten dutenen lan-baldintza onenak bermatzera behartuta ikusten dugu geure burua. Sei hilabete barru, berriro errepika daiteke arazo hau; horregatik, halakorik ez gertatzeko, arduraz lan egin beharko dugu herri desberdinetako alkateok. Udalerrietan hainbat mozio onartu dira gai honen inguruan, eta denek konponbide bera ikusten dute: sorospen-zerbitzuaren egonkortasuna Gipuzkoako Foru Aldundiak gaia behar bezala bideratuz lortuko da, hau da, Gipuzkoako sorospen-zerbitzuaren kudeaketa Aldundiak bere gain hartuz.\nEsan bezala, sei hilabete ditugu arazo honi konponbidea aurkitzeko; alde guztiok gure onena eman beharra daukagu hondartzetan lanean daudenen baldintzak hobetzeko. Gu prest gaude horretarako, eta jada egin diogu Aldundiari irtenbide bat aurkitzeko proposamena: Gipuzkoako hondartzetako sorospen-zerbitzuak Aldundiak zuzenean kudeatzea, edota, diru-laguntzen bitartez, zerbitzuaren % 100a finantzatzea. Aldundiaren aurrekontuak oraindik onartu gabe dauden honetan, momentu egokia da Gipuzkoako Foru Aldundiak sorospen-zerbitzuaren kudeaketarako diru-partida egokiak jar ditzan, Bizkaikoak urteetan egin izan duen bezala.\nSinatzaileak: Gilen Garcia, Joseba Palenzuela, Anuska Esnal, Iñaki Ostolaza eta Haritz Alberdi


Herriz Herri - Aiherra (NB) | 2020eko Ekainaren 04a\nGOZATEGIA jatetxea ortziralean irekitzen Zonbeit hilabete hetsirik egon ondoan, azkenean GOZATEGIA jatetxea irekitzen zauku, kudeatzaile berriekin. Azken egun hauetan bada mugimendu herri barneko ostatuaren inguruan. Oier eta Carine ari dira jo ta ke tokiaren prestatzen, ortziralean baitute abentura berria hasiko. Aste huntan, ostatuaren telefono zenbakia eskuratu bezain laster, hau ostatuko ateetan afixatuko dute. Horrela bazkari edo afarientzat, aitzinetik erreserbatzen ahalko da. Udako ordutegia plantan ezarriko dute, erran nahi baita astelehen, astearte, asteazken eta igandetan ostatua goizeko 7:30etarik arratseko 7ak arte irekia izanen dela. Ortzegun, ortzirale eta larunbatetan goizeko 7:30etarik gauerdi arte. Zerbitzu tenoreak hauek dira: eguerditik arratsaldeko 2ak arte, eta afariko arratseko 7etarik 9:30ak arte. Eguneko menua 13€tan izanen da: salda, sartzea, plata eta deserta. Menu-kartak ere proposatuko dituzte ortzegun arratsetik igande eguerdi arte, 2 hautu eskainiz, eta kudeatzaile berrien xedea da tokiko ekoizpenak eta baserrietakoak zerbitzatzea. Ongi etorri Carine eta Oier... Bide on! Herriko kontseilu berriak auzapeza eta axuantak aho batez hautatu Joan den martxoan herriko bozak iraganik, azkenean herriko kontseilu berria joan den astelehen arratsean bildu zen, Denen Etxean. 15 kontseilariek, lehen bilkura honetan hartu erabakiak denak aho batez bozkatu dituzte. - Arño Gastambide orain artinoko auzapeza hautagai bakarra zen auzapez izaiteko, eta hau berriz hautatu dute. Hautatu dituzten 4 axuantak edo auzapez-ordeak hauek dira: lehena Frederic Hernandez, bigarrena Maite Oxarango, hirugarrena Samuel Biscay eta laugarrena Chantal Echevertz. Kontseilarien artean lana gehiago eta hobeki partekatzeko gisan, beren artean deliberatu dute axuantak 2 urtetarik aldatzea hemendik goiti. - Ondotik, lan talde ezberdinetan sartzea deliberatu dute kontseilariek, Biga Bat Izturitze eta Aiherraren arteko eskola multzoak 3 ordezkari eta ordezkari-orde berri ukanen ditu hemendik goiti: Arño Gastambide, Chantal Echevertz eta Kattalin Duhalde, Anne Marie Darguy, Maite Oxarango eta Frederic Hernandez - Auzapez eta auzapez-ordeen ordainsariak hauek izanen dira hemendik aitzina: 1567,43€ auzapezarentzat eta 253,42€ axuantentzat. Bilkura hondarrean 500 maska josi zituzten herriko 12 dendariak auzapezak eskertu zituen. Gozategia jatetxearentzat, azken egun hauetan kudeatzaile berriak ari zirela ostatuaren prestatzen aipatu zuten ere, hunen irekitzea herritarrek igurikatzen zutela azpimarratuz. Herriko etxetik abisuak - Maskak Herriko Etxean eskuragarri: Herri Elkargoko bigarren maska banaketa Herriko Etxean antolatua da usaiako irekitze tenoretan. - Herriko ostatuen irekitzea: AUXOTEA, ekainaren 2an, asteartez eta GOZATEGIA, ekainaren 5ean, ostiralez. - Hondarkindegiak berriz irekiak dira, eta zerbitzua hitzordurik hartu gabe baliatzen ahal da, lehen bezala. - Herriko kontseilu berria instalatu da. Maiatzaren 25eko bilkura bilduma herritarrek laster ukanen dute, mailez, eta gisa berean hemendik goiti herritarrek eskuratuko dituzte kontseiluko bilkura guzien bildumak.


Espabilau Eguna ospatuko dute bihar Lasaon - Azpeitia - uztarria.eus\nEspabilau Eguna ospatuko dute bihar Lasaon\nAnartz Izagirre 2022-06-17 11:08\n2019ko Lasaoko Espabilau Eguneko irudi bat.\nEgun osoko egitaraua antolatu dute Lasaoko auzotarrek Espabilau Egunerako, eta herri kirolak izango dira goizean goizetik frontoian. Arratsaldean ere izango da zertaz gozatua auzoan.\nBi urteko etenaren ostean, bueltan da Lasaon ospatzen duten Espabilau Eguna ere. Bihar, zapatua, jai giroa izango da nagusi auzoan, eta egun osoko egitaraua antolatu dute auzotarrek. Goizean goiz, 10:00etan hasita, herri kirolak izango dira frontoian. Hainbat lan gauzatu beharko dituzte partaideek: palak, lokotx biltzea, botilak urez betetzea, zaku lasterketa, orga lasterketa, trontza eta sokatira.\nHorren ostean, berriz, euskal dantzen ikastaroa eskainiko dute frontoian 12:30ean hasita, eta, ondoren, mokadutxoa egingo dute. 14:00etan, berriz, bazkaria egingo dute elkartean. Arratsaldean ere izango da zertaz gozatua Lasaon; izan ere, 16:30etik 19:30era bitartean haur eta gaztetxoentzako jolasak izango dira parkean, eta Lasaon zurekin bat! deituriko galdera-jokoa ere egingo dute.\n10.00. Herri kirolak frontoian: palak, lokotx biltzea, botilak urez betetzea, zaku lasterketa, karretilla lasterketa, trontza eta sokatira.\n12:30. Euskal dantza ikastaroa frontoian. Tartean, mokadutxoa.\n14:00. Bazkaria frontoian.\n16:30-19:30. Haur eta gaztetxoentzako jolasak parkean. Galdera jokoa elkartean Lasaon zurekin bat!.


Lurpeko urak kontrolatzeko sarea. 2019ko txostena - Eusko Jaurlaritza - Euskadi.eus\nLurpeko urak kontrolatzeko sarea. 2019ko txostena\nEuskal Autonomia Erkidegoko Lurpeko urak kontrolatzeko sarearen 2019ko txostenean ezagutzera ematen dira EAEko lurpeko ur masen egoera kimiko eta kuantitatiboaren ebaluaketan zehar egindakoak. Ondorengo izenburupean laburbiltzen dira.\nLurpeko urak kontrolatzeko oinarrizko sarea: 1998an sorturako sarea aldagai hidrologiko esanguratsuenak kontrolatzeko (kantitatea eta kalitatea) denboran zehar eman diren joerak zehaztu ahal izateko puntu adierazgarrienetan. Horrek dakar: etengabe erregistratzea egoera kuantitatiboaren aldagai esanguratsuak (zundaketetan maila piezometrikoak, edo emariak iturburutan); bi hilabetero kontrolatzea egoera kimikoaren aldagai esanguratsuak (fisikokimika orokorra)\nJarraipenerako programa osagarriak. oinarrizko sarea osatzen dutenak helburu zehatzagoekin: substantzia arriskutsuen kontrola (2007tik martxan) plagizidak (2008tik martxan) Nitratoen poluzioaren aurrean urrakorrak diren eremuen jarraipena (1998tik martxan) eta beste jarduera batzuk.\nEAEko lurpeko uren egoera kimikoaren ebaluaketa 2015-2019 denboraldian\n2019ko txostena (PDF, 10 MB)\n2019ko laburpen txostena (PDF, 6 MB)